Le Yehowa Ƒe Kpekpeɖeŋu Me La, Míedo Dzi Le Ŋutasẽdziɖuɖuwo Te\nGbetakpɔxɔ—Tata Si Míesrɔ̃na | September 2007\nGBE BUBU Albanian Arabic Bicol Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Hiligaynon Hungarian Igbo Indonesian Italian Japanese Korean Lithuanian Malagasy Malayalam Norwegian Polish Portuguese Rarotongan Romanian Russian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Swedish Tagalog Thai Tsonga Turkish Ukrainian Vietnamese\nAbe Ale Si Henryk Dornik Gblɔ Ene\nWODZIM le ƒe 1926 me. Dzinyelawo nye Katolikotɔ veviedonulawo. Wonɔ Ruda Slaska, afi si wokua tomenu le, si te ɖe Katowice ŋu, le anyiehe Poland. Wofia wo viwo—nɔvinyeŋutsu tsitsitɔ, Bernard; nɔvinyenyɔnu eveawo, Róża kple Edyta; kple nye ŋutɔ—be woanɔ gbe dom ɖa, anɔ sɔleme dem, ahanɔ nu vɔ̃ me ʋum edziedzi.\nBiblia Me Nyateƒea Ge Ðe Mía Ƒe Me\nGbe ɖeka, le January 1937 me esime mexɔ ƒe ewo la, Papa gbɔ va aƒe me kple dzidzɔ. Agbalẽ gã titri aɖe, si Yehowa Ðasefowo nae la, nɔ esi. Egblɔ be, “Ðeviwo, mikpɔ nu si wonam ɖa—Ŋɔŋlɔ Kɔkɔe la!” Nyemekpɔ Biblia le nye agbe me kpɔ o.\nKatolikohaa kpɔ ŋusẽ ɖe Ruda Slaska dua kple nuto siwo ƒo xlãe me tɔwo dzi hena ɣeyiɣi didi aɖe. Sɔlemehakplɔlawo wɔa nu ɖe ame siwo tɔe tomenukuƒea nye la ŋu xɔlɔ̃wɔwɔtɔe, eye wobia toɖoɖo blibo tso tomenukudɔwɔlawo kple woƒe ƒomewo si. Ne tomenukudɔwɔla aɖe mede Sɔleme o, alo gbe be yemayi aɖaʋu nu vɔ̃ me o la, wobunae dzimaxɔtɔe, eye wodéa dzesii hena enyanya le tomenukuƒea. Eteƒe medidi o, wote Papa hã bubu nenema, elabena enɔ ha dem kple Yehowa Ðasefowo. Gake esime nunɔla aɖe va mía ƒe me la, Papa klo nu le eƒe subɔsubɔ me alakpanuwɔwɔwo dzi le mí katã ŋkume. Esi nunɔla sia si ŋu kpe ŋutɔ la medi be kuxi geɖe nava ye dzi o ta la, mena wonya Papa o.\nNyateƒetoto na nunɔlaa ŋkume kple ŋkume nenema teƒekpɔkpɔ do ŋusẽm megaɖoe kplikpaa be masrɔ̃ Biblia. Vivivi la, meva lɔ̃ Yehowa, eye ƒomedodo kplikplikpli va le mía kplii dome. Ɣleti ʋɛ aɖewo le Papa ƒe gododo kple nunɔlaa megbe la, míede Kristo ƒe ku ƒe Ŋkuɖodzia, afi si woɖe Papa fia ƒuƒoƒo aɖe si me ame 30 nɔ le hegblɔ be, “Yonadabwo dometɔ ɖekae nye esi.” Eteƒe medidi o, meva se egɔme be “Yonadabwoe” nye Kristotɔ siwo si anyigbadzinɔnɔ ƒe mɔkpɔkpɔ le, eye be ame siawo anɔ agbɔ sɔm ɖe edzi. *—Fiawo II, 10:15-17.\n“Ðekakpui, Ènya Nu Si Nyɔnyrɔxɔxɔ Fia?”\nEsi Papa xɔ nyateƒea vɔ megbe la, edzudzɔ ahanono hezu srɔ̃ŋutsu kple vifofo nyui aɖe. Ke hã, Dada meda asi ɖe eƒe subɔsubɔdzixɔsewo dzi o, eye wònɔa gbɔgblɔm be anyo na ye wu be Papa nakpɔtɔ anye Katolikotɔ eye wòanɔ agbe abe ale si wònɔnɛ tsã ene. Gake esi Xexemeʋa II lia dze egɔme la, ede dzesii be subɔsubɔhakplɔla siwo do gbe ɖa ɖe Poland dukɔa ta be wòaɖu Germanytɔ siwo va dze wo dzi la dzi la kee gale gbe dom ɖa azɔ hele akpe dam ɖe Hitler ƒe aʋadziɖuɖuwo ta! Emegbe le ƒe 1941 me la, Dada va wɔ ɖeka kpli mí azɔ le Yehowa subɔsubɔ me.\nDo ŋgɔ na esia la, meɖe nye didi be matsɔ nyɔnyrɔxɔxɔ aɖo kpe nye adzɔgbeɖeɖe na Mawu dzi la gblɔ, gake hamemetsitsiawo susui be nyemetsi o. Wogblɔ nam be malala. Gake mlɔeba, le December 10, 1940 dzi la, Konrad Grabowy (nɔviŋutsu aɖe si wɔ nuteƒe le fuwɔamesaɖa me yi ɖase ɖe ku me) ɖe kpɔm hebia gbem le xɔ sue aɖe me. Ebia nya atɔ̃m eye esi wòkpɔ ŋudzedze ɖe nye ŋuɖoɖoawo ŋu la, enyrɔm. Nya siwo wòbiam dometɔ ɖekae nye, “Ðekakpui, ènya nu si nyɔnyrɔxɔxɔ fia?” Bubu hãe nye, “Ènya be esi wònye aʋawɔɣie míele ta la, eteƒe madidi o, ava hiã be nàtso nya me nenye Hitler ye nàwɔ nuteƒe na loo, alo Yehowae nàwɔ nuteƒe na, eye ate ŋu adzɔ be nàku ne ètiae be yeawɔ nuteƒe na Yehowa?” Meɖo eŋu enumake be, “Ɛ̃, menya.”\nYometiti Dze Egɔme\nNu ka tae Konrad Grabowy biam nya mawo tẽ nenema ɖo? Esi Germany srafowo va xɔ Poland dukɔa le ƒe 1939 me megbe la, wodo míaƒe xɔse kple nuteƒewɔwɔ kpɔ vevie. Tso ŋkeke yi ŋkeke la, míaƒe dzodzodzoetsitsia nu sẽna ɖe edzi, elabena míesea nyatakakawo be woléa nɔviŋutsu kple nɔvinyɔnu Krsitotɔwo dea gakpɔwo alo fuwɔamesaɖawo me, alo lɔa wo ɖakɔna ɖe duta afi aɖe. Eteƒe madidi o, dodokpɔ mawo ƒomevi ava míawo hã dzi.\nNazitɔwo di be yewoana ɖekakpuiwo katã—mía kple nɔvinye etɔ̃awo hã—nava zu Nazi Dziɖuɖua dzi dela dovevienuwo. Esi Papa kple Dada wogbe zi geɖe be yewomade asi Volkslist (agbalẽ si te ame siwo di be yewoaxɔ Germanytɔwo ƒe dukɔmevinyenye gbalẽ dea asii) la te o ta la, woxɔ mía dzi kpɔkpɔ ƒe gomenɔamesi le wo si. Wokplɔ Papa yi ɖade fuwɔamesaɖa si le Auschwitz me. Wokplɔ mía kple nɔvinyeŋutsu yi ɖe ɖevi siwo gbe toɖoɖo dziɖuɖua la ɖɔɖoƒe si le Grodków (Grottkau), si te ɖe Nysa ŋu la me, le February 1944 me, eye wokplɔ mía nɔvinyɔawo yi ɖe Katolikotɔwo ƒe nyɔnuwo ƒe saɖagaxɔ me le Czarnowąsy (Klosterbrück), si gogo Opole. Taɖodzinuae nye be woana míaɖe asi le nu si dziɖuɖumegãwo yɔ be “mía dzilawo ƒe nukpɔsusu totro la” ŋu. Wogblẽ Dada ɖeɖe ɖe aƒea me.\nLe ɖeviwo ɖɔɖoƒea la, wotsia Nazitɔwo ƒe aflaga ɖe dzi ŋdi sia ŋdi hebiana tso mía si be míado míaƒe ɖusibɔwo ɖe dzi ado gbe na aflaga la ahado ɣli be, “Heil Hitler.” Xɔse ƒe dodokpɔ sesẽ aɖee wònye, gake mía kple Bernard míetɔ afɔ to sesĩe gbe tanana. Esia wɔe be woƒo mí vevie be, “míebua ame o.” Agbagba ɖe sia ɖe si wogadze be yewoagblẽ míaƒe nuteƒewɔwɔ me la do kpo nu, eya ta SS srafoawo tsɔ mɔnukpɔkpɔ mamlɛa ɖo mía ŋkume be: “Miade asi agbalẽ te be yewoawɔ nuteƒe na Germany Dukɔa ahage ɖe Wehrmacht [Germany srafoha la] me loo, alo míaɖo mi ɖe fuwɔamesaɖa me.”\nEsime amegãwo tso nya me le August 1944 me be woaɖo mí ɖe fuwɔamesaɖa me la, wogblɔ be: “Esesẽ ŋutɔ be míaƒoe ɖe wo nu woawɔ nu ɖe sia ɖe si míebia tso wo si. Fukpekpe ɖe woƒe xɔse ta nana wokpɔa dzidzɔ. Woƒe aglãdzedzea ate ŋu agblẽ nu le ɖevi siwo le ɖeviwo ɖɔɖoƒea ŋu.” Togbɔ be menye nye didie wònye be manye xɔsetakula o hã la, fukpekpe dzinɔameƒotɔe le nuteƒewɔwɔ na Yehowa me léle ɖe asi me nana mekpɔa dzidzɔ. (Dɔwɔwɔwo 5:41) Menyae be nyemate ŋu ado dzi le fukpekpe siwo me to ge megbɔna la me le nye ŋutɔ nye ŋusẽ me o. Gake gbedodoɖa vevie wɔe be mía kple Yehowa dome va le kplikplikpli, eye wòzu Kpeɖeŋutɔ si dzi mate ŋu aka ɖo nam.—Hebritɔwo 13:6.\nLe Fuwɔamesaɖaa Me\nEteƒe medidi o, wokplɔm yi Gross-Rosen fuwɔamesaɖaa me le Silesia. Wonam gaxɔmenɔla ƒe xexlẽdzesi kple dzesidevɔ dzẽ si le dzogoe etɔ̃ me, si ade dzesim abe Yehowa Ðasefowo dometɔ ɖeka ene. Asrafo siwo le mía ŋu dzɔm la tsɔ tiatia aɖe ɖo ŋkunye me. Nu ɖeka ko wodi tso asinye bene woaɖe asi le ŋunye eye be mazu Nazi srafomegãwo dometɔ ɖeka gɔ̃ hã. “Ele be nàgbe nu le Biblia Nusrɔ̃viawo ƒe dzixɔse, siwo tsi tsitre ɖe Nazi Dziɖuɖua ŋu la gbɔ.” Wometsɔ mɔnukpɔkpɔ ma gbegbe ɖo gamenɔla bubuwo dometɔ aɖeke ŋkume o. Yehowa Ðasefowo ɖeɖe koe wona mɔnukpɔkpɔ ma bene woaɖe asi le wo ŋu le fuwɔamesaɖaa me. Ke hã, abe nɔvi akpe geɖeawo ke ene la, megbe yeaɖimɔnukpɔkpɔ sia enumake megbemakpɔmakpɔe. Nya si dzɔlaawo gblɔe nye: “Lé ŋku ɖe kpodzo ma ƒe dzudzɔtoƒea ŋu nyuie. Gade ŋugble le nya si míetsɔ ɖo ŋkuwò me la ŋu nyuie, ne menye nenema o la, dzudzɔtoƒe ma mee wò ablɔɖea asu asiwò le.” Megate afɔ to hegbe ake, eye le ɣeyiɣi ma tututu me la, mese le ɖokuinye me be “Mawu ƒe ŋutifafa, si ƒo gɔmesesewo katã ta la” yɔ menye fũu.—Filipitɔwo 4:6, 7.\nMedo gbe ɖa be mate ŋu ake ɖe haxɔsetɔwo ŋu le asaɖaa me, eye Yehowa na wòva eme nenema. Kristotɔ haxɔsetɔ siawo dometɔ ɖekae nye nɔviŋutsu wɔnuteƒe, Gustaw Baumert, si lé be nam lɔlɔ̃tɔe. Ðikeke mele eme o be, Yehowa nye “dɔmetɔtrɔ Fofo kple akɔfafawo katã ƒe Mawu” nam vavã.—Korintotɔwo II, 1:3.\nƔleti ʋɛ aɖewo megbe, esi Russia srafowo nɔ asaɖa si me míenɔ gogom la, eƒoe ɖe Nazitɔwo nu be woalɔ mí dzoe afɔtsɔtsɔe. Esime míenɔ dzadzram ɖo hena ʋuʋu la, mí nɔviŋutsuawo míetsɔ míaƒe agbe de afɔku me heyi nyɔnuwo ƒe gaxɔ me be míalé ŋku ɖe nɔnɔme si me mía nɔvinyɔawo, siwo anɔ abe 20 ene, le la ŋu; Elsa Abt kple Gertrud Ott hã nɔ wo dome. * Esi wokpɔ mí la, wosi du va kpe mí enumake, eye esi míede dzi ƒo na mía nɔewo hena ɣeyiɣi kpui aɖe megbe la, wodzi Fiaɖuƒeha si me nyagbe siwo nye, “Nuteƒewɔla kple anukwaretɔ meɖea mɔ vɔvɔ̃ ɖua edzi o” le la ɖekae. * Aɖatsi lólo ɖe ŋku dzi na mí katã!\nƲuʋu Yi Ðe Asaɖa Bubu Me\nNazitɔawo tigi mí gamelɔna 100 va ɖo 150 ɖe agbatsɔketekewo me, tsi kple nuɖuɖu aɖeke manamana míi, eye míezɔ mɔ to tsidzadza me esime yame fa miamiamia. Tsikɔ wu mí vevie eye asrãdɔ dze mía dzi. Esi gamenɔla siwo ŋu nu te la va nɔ anyi dzem ɖe ʋua me henɔ kukum ta la, mɔ va nɔ keketexɔa me. Nye afɔwo kple ƒunukpeƒewo te ale gbegbe be nyemagate ŋu anɔ tsitrenu o. Le mɔzɔzɔ hena ŋkeke ewo megbe la, gamenɔla ʋɛ siwo tsi agbe la va ɖo Mittelbau-Dora fuwɔamesaɖa, si le Nordhausen, si gogo Weimar, le Thuringia. Nukutɔe la, nɔviawo dometɔ aɖeke meku le mɔzɔzɔ dziŋɔ sia me o.\nEsi ŋusẽ vi aɖe gate ŋunye ɖoɖo le mɔzɔzɔ teɖeɖiameŋu ma megbe la, kpetanyenyedɔ dziŋɔ aɖe va dze mía dzi le asaɖaa me, eye nɔviŋutsu aɖewo kple nye ŋutɔ hã míexɔ dɔa. Wogblɔ na mí be míadzudzɔ detsi tsrolo siwo woƒona na mí le asaɖaa me la ɖuɖu ahanɔ yevubolo meme si wonana mí la ɖeɖe ko ɖum hena ɣeyiɣi aɖe. Mewɔ ɖe edzi, eye eteƒe medidi o nye lãme sẽ. Le March 1945 me la, míese be ƒea ƒe mawunyakpukpuie nye Mateo 28:19, si gblɔ be: “Miheyi ɖawɔ dukɔwo katã ne woanye nusrɔ̃lawo.” Míese le mía ɖokui me be eteƒe madidi o, woaɖe asi le mía ŋu eye míayi nya nyui gbeƒãɖeɖedɔa dzi! Ema na míeyɔ fũu kple dzidzɔ kple mɔkpɔkpɔ, elabena míesusui ɣemaɣi be Xexemeʋa II lia awu enu kple Harmagedon ʋa la. Aleke gbegbee Yehowa do ŋusẽ mí le ɣeyiɣi sesẽ mawo mee nye esi!\nAsiɖeɖe Le Mía Ŋu\nLe April 1, 1945 dzi la, Dukɔ Wɔɖekawo ƒe asrafowo va da bɔmb ɖe SS srafowo ƒe nɔƒe kple míaƒe asaɖa, si te ɖe eŋu la, dzi hegbã wo. Ame geɖe ku, geɖewo hã xɔ abi. Le ŋkeke si kplɔe ɖo dzi la, wogada bɔmb geɖe do ɖe mía gbɔ, eye bɔmb sesẽ aɖe wó hekɔm do ɖe yame.\nNɔviŋutsuawo dometɔ ɖeka si ŋkɔe nye Fritz Ulrich va xɔ nam. Eka ke kple nu siwo li kɔ ɖe dzinye la me kple mɔkpɔkpɔ be mekpɔtɔ le agbe. Mlɔeba, eke ɖe ŋunye eye wòhem do goe tso kea me. Esi megbugbɔ ɖo ɖokuinye me la, mede dzesii be mexɔ abi geɖe ŋutɔ ɖe ŋkume kple nye ameti bliboa katã ŋu, eye nyemegate ŋu nɔ naneke sem o. Bɔmb la ƒe wòwó sesĩe gblẽ nu le nye toti ŋu. Esia wɔe be nye towo ɖe fu nam ƒe geɖe hafi wova ka ɖe eme mlɔeba.\nAme ʋɛ aɖewo koe tsi agbe le gamenɔla akpeakpeawo dome le bɔmb mawo dada megbe. Mía nɔviawo dometɔ aɖewo ku, eye Gustaw Baumert, si melɔ̃na vevie hã nɔ wo dome. Abi siwo mexɔ na medze asrãdɔ ƒomevi aɖe. Gake eteƒe medidi o, Dukɔ Wɔɖekawo ƒe asrafowo va ke ɖe mía ŋu hena ablɔɖe mí. Le ɣeyiɣi siawo me la, gamenɔla kukuawo ƒe ŋutilã vovówo na be asrã sesẽ aɖe lé ame geɖewo helé nye hã. Wokplɔ mía kple dɔnɔ bubuawo yi dɔdaƒe. Togbɔ be ɖɔktawo dze agbagba vevie hã la, mí ame etɔ̃ koe tsi agbe. Aleke gbegbe meda akpee nye esi be Yehowa do ŋusẽm melé nuteƒewɔwɔ me ɖe asi le ɣeyiɣi sesẽ mawo me. Meda akpe hã be Yehowa ɖem tso ku ƒe ‘blukɔ tsiɖitsiɖi’ me.—Psalmo 23:4.\nMetrɔ Gbɔ Va Aƒe Mlɔeba!\nEsi woɖu Germanytɔwo dzi megbe la, mesusui be mate ŋu aɖo aƒe kaba, gake meva nɔ nenema o. Mía kple ame siwo nɔ game tsã, siwo nye Katolikotɔwo ƒe habɔbɔ aɖe me tɔwo, la kpɔm dze sii. Wodo ɣli be, “Miwui!” eye woƒom ƒu anyi, henɔ afɔ tum dzinye. Ŋutsu aɖe va xɔm le wo si me, gake exɔ ɣiyiɣi geɖe hafi nye lãme gasẽ, elabena mexɔ abi geɖe, eye megbɔdzɔ xoxo le asrãdɔa ta. Gake mete ŋu va ɖo aƒe mlɔeba. Dzi dzɔm ŋutɔ be megava wɔ ɖeka kple nye ƒomea! Esi wokpɔm la, wokpɔ dzidzɔ wòtso eme, elabena wosusui be meku.\nEteƒe medidi o, míegadze gbeƒãɖeɖedɔa gɔme, eye dzi anukwaretɔ geɖe siwo nɔ nyateƒea dim la ɖo to mí. Wode dɔ asi nam be manɔ Biblia srɔ̃gbalẽwo tsɔm yi na hamewo. Mɔnukpɔkpɔ su mía kple nɔviŋutsu bubuwo si míeɖakpe kple Germany alɔdzedɔwɔƒea teƒenɔlawo le Weimar, eye míexɔ Gbetakpɔxɔ ƒe tata gbãtɔ siwo wota le aʋaa megbe la tso afi ma va Poland. Woɖe wo gɔme enumake ɖe Polandgbe me, eye wotrɔ asi le wo ŋu hete kɔpi geɖewo tata. Esi dɔdzikpɔƒe si nɔ Lodz la te dɔa dzi kpɔkpɔ le Poland la, Biblia srɔ̃gbalẽwo va ɖoa hameawo gbɔ edziedzi. Mete subɔsubɔ abe mɔɖela vevi, alo ɣeyiɣiawo katã ƒe nya nyui gblɔla ene, eye meɖe gbeƒã le Silesia nuto gã la katã me, si ƒe akpa gã aɖe nye Poland nyigba ɣemaɣi.\nGake eteƒe medidi o, Kɔmunist ƒe dziɖuɖu yeye si woɖo anyi le Poland la hã gate Yehowa Ðasefowo yome titi. Wolém de ga le ƒe 1948 me hena ƒe eve, le nye Kristotɔwo ƒe akpa aɖeke dzi mademade ta. Mekpe ɖe gamenɔla geɖewo ŋu le afi ma wova nya Mawu. Wo dometɔ ɖeka xɔ nyateƒea eye wòtsɔ eɖokui ɖe adzɔgbe na Yehowa hexɔ nyɔnyrɔ emegbe.\nLe ƒe 1952 me la, wogadem ga ake le esi wotsɔ nya ɖe ŋunye be menye Amerika dukɔa ƒe ŋkutsala ta! Hafi woava drɔ̃ ʋɔnum la, wotsɔm de ameɖekɛgaxɔ me henɔa nyawo biamem zã kple keli. Yehowa gaɖem tso yonyemetilawo si me ake, esi wòna woɖe asi le ŋunye, eye nyemegakpe fu mawo dometɔ aɖeke tso ema dzi o.\nNu Siwo Kpe Ðe Ŋunye Mete Ŋu Do Dzi\nNe metrɔ kpɔ dodokpɔ kple ɣeyiɣi sesẽ siwo me meto la, mate ŋu agblɔ nu ɖedzesi siwo do ŋusẽm. Gbã la, Yehowa kple eƒe Nya, Biblia la, do ŋusẽm. Gbedodoɖa na “akɔfafawo katã ƒe Mawu la” vevie edziedzi, kple eƒe Nya la sɔsrɔ̃ gbe sia gbe hã do ŋusẽ mía kple nɔvi bubuwo le gbɔgbɔ me. Gbetakpɔxɔ, siwo woŋlɔ kple asi la, hã na gbɔgbɔmenuɖuɖu siwo míehiã vevie la su mía si. Le fuwɔamesaɖawo me la, haxɔsetɔwo, siwo tsɔa ɖe le eme na ame henɔ klalo be yewoana kpekpeɖeŋu la, hã do ŋusẽm geɖe ŋutɔ.\nSrɔ̃nye Maria hã nye yayra bubu tso Yehowa gbɔ nam. Míeɖe mía nɔewo le October 1950 me, eye emegbe míedzi mía vinyɔnu, Halina, si va ɖe eƒe lɔlɔ̃ na Yehowa fia hele esubɔm. Le míaƒe srɔ̃ɖeɖe hena ƒe 35 megbe la, Maria ku, le dɔléle aɖe si ɖe fu nɛ ɣeyiɣi didi aɖe megbe. Eƒe kua do vevesese kple nuxaxa geɖe nam ŋutɔ. Togbɔ be mesena le ɖokuinye me ɣeaɖewoɣi be ‘woxlãm ɖe anyi’ hã la, ‘wometsrɔ̃m o.’ (Korintotɔwo II, 4:9) Le ɣeyiɣi sesẽ mawo me la, mekpɔa ŋusẽdodo tso vinyenyɔnu lɔlɔ̃a, srɔ̃a, kple viawo, siwo nye tɔgbuiyɔvinyewo, siwo katã le Yehowa subɔm nuteƒewɔwɔtɔe la gbɔ.\nTso ƒe 1990 me la, mele subɔsubɔm le Poland alɔdzedɔwɔƒea. Hadede kple Bethel ƒome lɔ̃ame la nye yayra gã aɖe nam. Ɣeaɖewoɣi la, nye lãmegbegblẽ nana mesena le ɖokuinye me be mele abe hɔ̃ si ŋu ɖeɖi te, si wòle na be wòasa agba sẽ la ene. Ke hã, kakaɖedzi le asinye ku ɖe etsɔme ŋu, eye ‘medzia ha na Yehowa, elabena ewɔ dɔmenyo nam’ va se ɖe egbe siawo. (Psalmo 13:6) Mele mɔ kpɔm na ɣeyiɣi si me Yehowa, nye Kpeɖeŋutɔ, aɖɔ nu siwo katã Satana ƒe ŋutasẽdziɖuɖu gblẽ la ɖo.\n^ mm. 8 Kpɔ January 1, 1998, ƒe Gbetakpɔxɔ, axa 13, memama 6.\n^ mm. 20 Kpɔ Eŋlisigbe me April 15 [Fransegbe me July 15], 1980 ƒe Gbetakpɔxɔ, axa 12-15 hena Elsa Abt ƒe agbemeŋutinya xexlẽ.\n^ mm. 20 Esia nye Eŋlisigbe me hadzigbalẽ si nye Songs of Praise to Jehovah, si Yehowa Ðasefowo ta le ƒe 1928 me ƒe hadzidzi 101 lia. Eyae va zu hadzidzi 56 lia le hadzigbalẽ si zãm míele fifia me.\nWonam xexlẽdzesi sia kpakple dzesidevɔ dzẽ sia si le dzogoe etɔ̃ me la le fuwɔamesaɖaa me\nMía kple srɔ̃nye Maria, le ƒe 1980 me\nƉoe Ɖe Amewo Ɖoe Ɖe Amewo Le Yehowa Ƒe Kpekpeɖeŋu Me La, Míedo Dzi Le Ŋutasẽdziɖuɖuwo Te\nw07 9/1 axa 8-12\nÐe Viɖe Aɖe Gale “Nubabla Xoxo” La Ŋua?\n“Woŋlɔe Le Míaƒe Nufiafia Ta”\nKpɔ Amekafukafu Ƒe Vevienyenye Dze Sii\nNya Vevi Siwo Tso Daniel Ƒe Agbalẽa Me\nDzilawo—mihe Mia Viwo Le Lɔlɔ̃ Me\nMifia Mia Viwo Ale Si Woalɔ̃ Yehowa\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA September 2007\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA September 2007\nGBETAKPƆXƆ—TATA SI MÍESRƆ̃NA September 2007


“Mibu amewo katã, milɔ̃ nɔviawo.”—PETRO I, 2:17.\n1, 2. (a) Nya kae nyadzɔdzɔŋlɔla aɖe gblɔ le Yehowa Ðasefowo ŋu? (b) Nukatae Yehowa Ðasefowo dzea agbagba be yewoalé agbenɔnɔ ƒe dzidzenu kɔkɔwo me ɖe asi?\nƑE GEÐEWOE nye si va yi la, nyadzɔdzɔŋlɔla aɖe si le Amarillo, Texas, U.S.A., ɖi tsa yi sɔlemeha vovovowo me le nutoa me heŋlɔ nu tso nusiwo wòkpɔ ŋu. Ekpɔe be ƒuƒoƒo ɖeka aɖe to vovo kura. Egblɔ be: “Mede Yehowa Ðasefowo ƒe ƒe sia ƒe takpekpe gãwo le Amarillo Civic Center ƒe etɔ̃ sɔŋ. Le wo dome nɔnɔ me la, nyemekpɔ wo dometɔ aɖeke kpe sigaret, ʋu ganugoe me biya, alo gblɔ nya ƒaƒã aɖe zi ɖeka pɛ hã kpɔ o. Woawoe nye ameha dzadzɛtɔ kekeake, si wɔa nu ɖe ɖoɖo nu, doa awu ɖe nɔnɔme nyui me, nɔa anyi le ŋutifafa me kple wo nɔewo, si mekpɔ kpɔ.” Wotaa nya siawo tɔgbe tso Yehowa Ðasefowo ŋu ɖe nyadzɔdzɔgbalẽwo me zi geɖe. Nukatae amesiwo si Ðasefowo ƒe dzixɔsewo mele o kafua wo zi geɖe?\n2 Zi geɖe la, wokafua Mawu ƒe amewo le woƒe agbenyuinɔnɔ ta. Togbɔ be dzidzenuwo le to yim le teƒe geɖe hã la, Yehowa Ðasefowo ya bua agbenyuinɔnɔ ƒe dzidzenu kɔkɔwo be wonye nusi dzi wòle be yewoazɔ ɖo, be enye yewoƒe tadedeagu ƒe akpa aɖe. Wonya be yewoƒe nuwɔna ƒoa nu le Yehowa kple yewo nɔvi Kristotɔwo ŋu eye be yewoƒe agbenyuinɔnɔ kafua nyateƒe si yewoɖea gbeƒãe la na amewo. (Yohanes 15:8; Tito 2:7, 8) Ekema mina míakpɔ alesi míate ŋu alé míaƒe agbenyuinɔnɔ me ɖe asi ahana ŋkɔ nyui si le Yehowa kple eƒe Ðasefowo ŋu nakpɔtɔ anɔ anyi kple alesi esia wɔwɔ ɖea vi na mía ŋutɔwoe ɖa.\nKristotɔwo ƒe Ƒomea\n3. Nuka mee wòhiã be woakpɔ Kristotɔwo ƒe ƒomewo ta le?\n3 De ŋugble le míaƒe agbenɔnɔ le ƒomea me ŋu kpɔ. Agbalẽ si nye Die Neuen Inquisitoren: Religionsfreiheit und Glaubensneid (Ŋutasẽʋɔnudrɔ̃la Yeyewo: Mawusubɔsubɔ ƒe Ablɔɖe Kple Mawusubɔsubɔ me Ŋuʋaʋã), si Gerhard Besier kple Erwin K. Scheuch, ŋlɔ gblɔ be: “Le [ Yehowa Ðasefowo] gome la, ƒomea nye nusi ta wòle be woakpɔ vevie.” Nya ma nye nyateƒe, eye egbea la, nu geɖewo li siwo me wòhiã be woakpɔ ƒomea ta le. Ðeviwo li, siwo ‘meɖoa to wo dzilawo o’ eye ame tsitsiwo li, siwo “melɔ̃a ame ƒe nya o” alo ‘womete ŋu ɖua wo ɖokui dzi o.’ (Timoteo II, 3:2, 3) Ƒomewo mee srɔ̃tɔwo ƒe ŋutasesẽ le wo nɔewo ŋu, dzilawo ƒe ɖekematsɔmatsɔ le wo viwo me alo ŋutasesẽ le wo ŋu, ɖeviwo ƒe aglãdzedze, atikevɔ̃ɖizazã kple agbegbegblẽnɔnɔ, alo amewo ƒe sisi le aƒeme, yia edzi le. Esiawo katã nye ‘xexeame ƒe gbɔgbɔ’ ƒe ŋusẽkpɔɖeamedzi gblẽnu la me tsonuwo. (Efesotɔwo 2:1, 2) Ehiã be míakpɔ míaƒe ƒomewo ta tso gbɔgbɔ ma gbɔ. To mɔ ka nu? To wɔwɔ ɖe nuxlɔ̃ame kple mɔfiame si Yehowa naa ƒomewo dzi me.\n4. Agba kawoe le Kristotɔwo ƒe ƒomea me tɔwo dzi ku ɖe wo nɔewo ŋu?\n4 Srɔ̃tɔ Kristotɔwo nya be enye yewoƒe agbanɔamedzi be yewoakpɔ yewo nɔewo ƒe seselelãme, gbɔgbɔ me, kple ŋutilã me hiahiãwo gbɔ. (Korintotɔwo I, 7:3-5; Efesotɔwo 5:21-23; Petro I, 3:7) Agba kpekpewo le dzila Kristotɔwo dzi ku ɖe wo viwo ŋu. (Lododowo 22:6; Korintotɔwo II, 12:14; Efesotɔwo 6:4) Eye ne ɖevi siwo le Kristotɔwo ƒe aƒewo me le tsitsim la, wokpɔnɛ dzea sii be agba le yewo hã dzi. (Lododowo 1:8, 9; 23:22; Efesotɔwo 6:1; Timoteo I, 5:3, 4, 8) Ebia agbagbadzedze, ɖokuitsɔtsɔna, kple lɔlɔ̃ kpakple ɖokuitsɔtsɔsavɔ ƒe gbɔgbɔ be woate ŋu atsɔ ƒomegbanɔamedziwo. Ke hã, zi alesi ƒomea me tɔwo katã le agbanɔamedzi siwo Mawu de asi na wo tsɔm la, zi nenemae wonyea yayra na wo nɔewo kple na hameae. Vevietɔ wu la, wodea bubu ƒome Ðoanyila, Yehowa Mawu, ŋu.—Mose I, 1:27, 28; Efesotɔwo 3:15.\nKristotɔwo ƒe Nɔviwo ƒe Habɔbɔa\n5. Yayra kawoe míekpɔna le hadede kple mía nɔvi Kristotɔwo me?\n5 Agba bubu gale mí Kristotɔwo dzi ku ɖe haxɔsetɔwo ŋu le hamea me, eye ekeke ɖe nu lɔ ‘nɔviwo ƒe habɔbɔ bliboa si le xexeame’ ɖe eme. (Petro I, 5:9) Míaƒe ƒomedodo kple hamea le vevie ŋutɔ na míaƒe gbɔgbɔmelãmesẽ. Ne míewɔ ɖeka kple nɔvi Kristotɔwo la, míekpɔa gome le hadede tuameɖo kple gbɔgbɔmenuɖuɖu dami si tso “dɔla nuteƒewɔla kple aɖaŋudzela” la gbɔ me. (Mateo 24:45-47) Ne míedze ŋgɔ kuxiwo la, míate ŋu ate ɖe mía nɔviwo ŋu axɔ aɖaŋuɖoɖo nyui siwo nɔ te ɖe Ŋɔŋlɔawo me gɔmeɖosewo dzi. (Lododowo 17:17; Nyagblɔla 4:9; Yakobo 5:13-18) Ne míeɖo hiahiã me la, mía nɔviwo megblẽa mí ɖi o. Yayra ka gbegbee nye si wònye be míele Mawu ƒe habɔbɔa me!\n6. Aleke Paulo ɖee fia be agba le mía dzi ku ɖe mía nɔvi Kristotɔwo ŋu?\n6 Gake menye ɖeko míele hamea me be míanye nu xɔlawo ko o; míawo hã míele eme be míana nu. Le nyateƒe me la, Yesu gblɔ be: “Nana enye yayra wu xɔxɔ.” (Dɔwɔwɔwo 20:35) Apostolo Paulo te gbe ɖe nunana faa ƒe gbɔgbɔ dzi, esime wògblɔ be: “Mina míalé mɔkpɔkpɔ me ʋuʋu ɖe asi sesĩe, bena magaʋã o; elabena amesi na ŋugbedodo la, enye nuteƒewɔla; eye míalé ŋku ɖe mía nɔewo ŋu, bena míade dzi ƒo na mía nɔewo le lɔlɔ̃ kple dɔ nyui wɔwɔ me, eye míagagblẽ mía ŋutɔwo míaƒe ƒuƒoƒewo ɖi, abe alesi ame aɖewo wɔna ene o, ke boŋ míaxlɔ̃ nu mía nɔewo, eye míawɔ esia geɖe wu, zi alesi miekpɔ bena, ŋkeke la le ɖoɖom la.”—Hebritɔwo 10:23-25.\n7, 8. Aleke míeɖea nunana ƒe nɔnɔme fiana le míaƒe hamea me kple ɖe Kristotɔ siwo le dukɔ bubuwo me ŋui?\n7 Le hamea me la, ‘míeʋua míaƒe mɔkpɔkpɔ me’ ne míeɖo nya ŋu le kpekpewo me alo kpɔ gome le wɔnaa me le mɔ bubuwo nu. Le nyateƒe me la, akpa siwo míewɔna dea dzi ƒo na nɔviawo. Míetoa dze siwo míeɖona do ŋgɔ na kpekpeawo kple ne míekpã hã me dea dzi ƒo na wo. Ɣemaɣie míate ŋu ado ŋusẽ gbɔdzɔgbɔdzɔtɔwo, afa akɔ na dzikatsoƒoetɔwo, ade dzi ƒo na dɔnɔwo. (Tesalonikatɔwo I, 5:14) Nyateƒe Kristotɔwo lɔ̃na faa kpɔa gome le nunana siawo tɔgbe me, si nye nusitae míaƒe lɔlɔ̃ na mía nɔewo wɔa dɔ ɖe amesiwo va míaƒe kpekpewo zi gbãtɔ la dometɔ geɖe dzi ɖo.—Psalmo 37:21; Yohanes 15:12; Korintotɔwo I, 14:25.\n8 Gake menye míaƒe hamea me tɔwo koe míelɔ̃na o. Míelɔ̃a mía nɔviwo ƒe xexeame katã ƒe habɔbɔa hã. Le kpɔɖeŋu me, ema tae nudzɔɖaka aɖe le Fiaɖuƒe Akpata ɖesiaɖe me hena Fiaɖuƒe Akpata Tuga ɖo. Ðewohĩ mía ŋutɔwo ƒe Fiaɖuƒe Akpata le nɔnɔme nyui me, gake míenya be teƒe nyui mele mía nɔvi Kristotɔ akpe geɖe siwo le dukɔ bubuwo me si wokpea ta le o. Ne míedzɔ nu de Fiaɖuƒe Akpata Tuga me la, míeɖea míaƒe lɔlɔ̃ fiaa nɔvi mawo togbɔ be míenya wo tẽ o hã.\n9. Susu vevi ka tae Yehowa Ðasefowo lɔ̃a wo nɔewo ɖo?\n9 Nukatae Yehowa Ðasefowo lɔ̃a wo nɔewo ɖo? Yesue de se na wo be woawɔ nenema. (Yohanes 15:17) Eye lɔlɔ̃ si le wo me na wo nɔewo nye kpeɖodzi be Mawu ƒe gbɔgbɔ le dɔ wɔm ɖe wo dzi abe ame ɖekaɖekawo kple ƒuƒoƒo ene. Lɔlɔ̃ nye ‘gbɔgbɔ ƒe kutsetsewo’ dometɔ ɖeka. (Galatiatɔwo 5:22, 23) Esi Yehowa Ðasefowo srɔ̃a Biblia, dea Kristotɔwo ƒe kpekpewo, hedoa gbe ɖa na Mawu ɣesiaɣi ta la, lɔlɔ̃ ɖeɖe fia megasesẽna na wo o, togbɔ be wole xexe si me ‘ame geɖewo ƒe lɔlɔ̃ nu tsi le’ me hã.—Mateo 24:12.\nNuwɔwɔ Kple Xexeame\n10. Agba kae le mía dzi ɖe xexeame ŋu?\n10 ‘Míaƒe mɔkpɔkpɔ me ʋuʋu le gaglãgbe’ si ŋu Paulo ƒo nu tsoe he míaƒe susu va agbanɔamedzi bubu dzi. Mɔkpɔkpɔ me ʋuʋu le gaglãgbe alea lɔ gbeƒãɖeɖe nyanyuia na amesiwo mekpɔ zu mía nɔvi Kristotɔwo haɖe o ɖe eme. (Mateo 24:14; 28:19, 20; Romatɔwo 10:9, 10, 13-15) Gbeƒãɖeɖe sia nye nunana ƒomevi bubu. Ebia ɣeyiɣi, ŋusẽ, dzadzraɖo, hehexɔxɔ, kple ame ŋutɔ ƒe nunɔamesiwo zazã be woakpɔ gome le eme. Gake Paulo ŋlɔ hã be: “Helatɔwo kple Barbaratɔwo, nunyalawo kple ame manyanuwo katã ƒe fenyila menye. Ale le gonyeme la melɔ̃ bena, magblɔ nyanyui la afia mi amesiwo le Roma hã.” (Romatɔwo 1:14, 15) Abe Paulo ene la, neva eme be míaganye nuvelawo le “fe” sia xexe me o.\n11. Ŋɔŋlɔawo me gɔmeɖose eve kawoe kpɔ ŋusẽ ɖe míaƒe ƒomedodo kple xexeame dzi, gake nuka hãe le nyanya na mí?\n11 Ðe agba bubuwo gale mía dzi ku ɖe amesiwo menye haxɔsetɔwo o ŋua? Ẽ. Le nyateƒe me la, míenya be “xexeme blibo la katã le vɔ̃ɖitɔ la me.” (Yohanes I, 5:19) Míenya be Yesu gblɔ le eƒe nusrɔ̃lawo ŋu be: ‘Womenye xexeame ƒe akpa aɖeke o, abe alesi ye hã yemenye xexeame ƒe akpa aɖeke o ene.’ Ke hã, míele xexeame, míewɔa dɔ le eme, eye wowɔa dɔ na mí le eme. (Yohanes 17:11, 15, 16) Eyata agbawo le mía dzi le xexeame. Agba kawoe? Apostolo Petro ɖo biabia ma ŋu. Ɣeyiɣi kpui aɖe do ŋgɔ na Yerusalem tsɔtsrɔ̃ la, eŋlɔ lɛta na Kristotɔwo le Asia Sue, eye lɛta ma me nya aɖe kpe ɖe mía ŋu míeda sɔ le mía kple xexeame ƒe ƒomedodo me.\n12. Mɔ ka nue Kristotɔwo nye “amedzrowo kple mɔzɔlawo” le, eye le susu ma ta la, nukawo ŋue wòle be woaɖe wo ɖokui ɖa le?\n12 Petro dze eƒe lɛtaa gɔme ale: “Lɔlɔ̃tɔwo, mele nu xlɔ̃m mi abe amedzrowo kple mɔzɔlawo ene be, miaɖe mia ɖokui ɖa atso ŋutilã nudzodzro, siwo wɔa aʋa ɖe luʋɔ ŋuti la gbɔ.” (Petro I, 2:11) Le gbɔgbɔmegɔmesese nu la, Kristotɔ vavãwo nye “amedzrowo kple mɔzɔlawo” le susua nu be woƒe nu vevitɔ le agbeme enye agbe mavɔ nɔnɔ ƒe mɔkpɔkpɔ—amesiwo wotsɔ gbɔgbɔ si ami na anɔe le dziƒo eye ‘alẽ bubuawo’ anɔe le anyigba dzi paradiso si gbɔna me. (Yohanes 10:16; Filipitɔwo 3:20, 21; Hebritɔwo 11:13; Nyaɖeɖefia 7:9, 14-17) Ke nukae nye ŋutilã ƒe nudzodzroawo? Esiawo dometɔ aɖewoe nye didi be woazu kesinɔtɔ, ŋkɔxɔxɔ didi, gbɔdɔdɔ ƒe agbegbegblẽnɔnɔ ƒe nudzodzrowo, kple nudzodzro siwo woɖɔ be “ŋuʋaʋã” kple “ŋukeklẽ.”—Kolosetɔwo 3:5; Timoteo I, 6:4, 9; Yohanes I, 2:15, 16.\n13. Aleke ŋutilãmenudzodzrowo ‘wɔa aʋa kple míaƒe luʋɔe’?\n13 Nudzodzro siawo ‘wɔa aʋa kple míaƒe luʋɔ’ nyateƒe. Wogblẽa nu le mía kple Mawu dome ƒomedodo ŋu vivivi hetoa ema me dea míaƒe Kristotɔwo ƒe mɔkpɔkpɔa (si nye míaƒe “luʋɔ” alo agbe) afɔku me. Le kpɔɖeŋu me, ne míetu dzodzro vɔ̃wo ɖo la, aleke míawɔ anye ‘vɔsasa gbagbe, si ŋuti kɔ, si adze Mawu ŋui’? Ne ŋutilãmenudidi ƒe mɔ̃ ɖe mí la, aleke míele ‘mawufiaɖuƒea kple eƒe dzɔdzɔenyenye dim gbãgbiagbãe’? (Romatɔwo 12:1, 2; Mateo 6:33; Timoteo I, 6:17-19) Nu nyuitɔ si míawɔ enye be míasrɔ̃ Mose ƒe kpɔɖeŋu, atrɔ megbe ade xexeame ƒe ameblenuwo, ahatsɔ Yehowa ƒe subɔsubɔdɔa aɖo nɔƒe gbãtɔ le míaƒe agbe me. (Mateo 6:19, 20; Hebritɔwo 11:24-26) Emae nye nu vevitɔ si ana míada asɔ le mía kple xexeame ƒe ƒomedodo me.\n‘Milé Agbenyuinɔnɔ me Ðe Asi’\n14. Nukatae mí Kristotɔwo míeʋlina be míalé agbenyuinɔnɔ me ɖe asi?\n14 Míakpɔ mɔfiame vevi bubu le nya siwo Petro gagblɔ me be: “Miaƒe anyinɔnɔ le trɔ̃subɔlawo dome nanɔ nyuie, bene nusi ta wogblɔ nya ɖe mia ŋuti ɖo abe vɔ̃wɔlawo ene la, le miaƒe dɔ nyui wɔwɔ, siwo wodze si azɔ ŋuti la, woakafu Mawu le kpɔkpɔɖaŋkeke la dzi.” (Petro I, 2:12) Esi míenye Kristotɔwo ta la, míeʋlina vevie be míaɖo kpɔɖeŋu nyui. Ne míele suku la, míedoa vevie nusɔsrɔ̃. Le míaƒe dɔwɔƒewo la, míewɔa dɔ kple moveviɖoɖo henyea anukwareɖilawo—ne wòdze abe míaƒe dɔtɔ mesea nu gɔme na mí o ene hã. Le ƒome siwo me ma le subɔsubɔ gome me la, srɔ̃ŋutsu alo srɔ̃nyɔnu dzixɔsetɔ dzea agbagba etɔxɛe be yeawɔ ɖe Kristotɔwo ƒe gɔmeɖosewo dzi. Menɔa bɔbɔe ɣesiaɣi ya o, gake míenya be míaƒe agbenyuinɔnɔa dzea Yehowa ŋu eye wòkpɔa ŋusẽ nyui ɖe amesiwo menye Ðasefowo o dzi zi geɖe.—Petro I, 2:18-20; 3:1.\n15. Aleke míewɔ nya be wodea dzesi agbenɔnɔ ƒe dzidzenu kɔkɔ si le Yehowa Ðasefowo si le xexeame godoo?\n15 Yehowa Ðasefo akpa gãtɔ ƒe dzidzedzekpɔkpɔ le dzidzenu nyuiwo me léle ɖe asi me dze le nya siwo wogblɔ tso wo ŋu le ƒeawo me le nyadzɔdzɔgbalẽwo me la me. Le kpɔɖeŋu me, Italytɔwo ƒe nyadzɔdzɔgbalẽ si nye Il Tempo ka nya ta be: “Amesiwo ƒe dɔwɔhatiwo nye Yehowa Ðasefowo la ɖɔa wo be wonye dɔwɔla ɖianukwarewo, amesiwo ka ɖe woƒe dzixɔsewo dzi ale gbegbe be wòte ŋu dzena abe ɖe dzixɔseawo ɖo wo abe axɔ̃ ene; ke hã edze be woade bubu wo ŋu ɖe woƒe agbenyuinɔnɔ ta.” Buenos Aires, Argentina, ƒe nyadzɔdzɔgbalẽ Herald gblɔ be: “Le ƒeawo me la, Yehowa Ðasefowo ɖee fia be yewonye dɔwɔla dovevienuwo, ame ɖɔŋuɖowo, amesiwo nya gazazã, kple dukɔmevi Mawu-vɔ̃lawo.” Russiatɔ agbalẽnyalagã Sergei Ivanenko gblɔ be: “Wonya Yehowa Ðasefowo le xexeame katã be wonye sedziwɔla maɖifɔwo eye vevietɔ be wonye amesiwo léa fɔ ɖe adzɔxexe ŋu.” Teƒe aɖe si Yehowa Ðasefowo zãna hena woƒe takpekpe gãwo wɔwɔ le Zimbabwe dzikpɔla gblɔ be: “Mekpɔa Ðasefo aɖewo nɔa pepa kakɛwo fɔm le anyigba eye woklɔa afɔdziwo me. Teƒea nɔa dzadzɛ wu ɣeyiɣi bubu ɖesiaɖe. Miaƒe ƒewuiviwo wɔa se dzi. Ame aɖe kpɔ be Yehowa Ðasefowo sɔŋ ye le xexeame.”\nKristotɔwo ƒe Ðokuibɔbɔ\n16. Ƒomedodo kae le mía kple dziɖuɖuwo dome, eye nukatae?\n16 Petro ƒo nu tso míaƒe ƒomedodo kple dziɖuɖuwo hã ŋu. Egblɔ be: “Eyaŋuti mibɔbɔ mia ɖokui ɖe amewo ƒe nuɖoanyi katã te le Aƒetɔ la ŋuti, eɖanye ɖe fia, si si ŋusẽ le la te o, eɖanye ɖe dziɖula, siwo wodɔ ɖe dɔgbe le hlɔ̃biabia vɔ̃wɔlawo kple nyuiwɔlawo kafukafu ta la te o. Elabena nenemae nye Mawu ƒe lɔlɔ̃nu, bena miatsɔ nu nyui wɔwɔ atsi abunetɔwo ƒe numanyamanya la nu.” (Petro I, 2:13-15) Míekpɔa ŋudzedze ɖe viɖe siwo míekpɔna tsoa dziɖuɖu nyuiwo gbɔ la ŋu, eye le Petro ƒe nyawo nu la, míewɔna ɖe woƒe sewo dzi hexea míaƒe adzɔwo pɛpɛpɛ. Togbɔ be míenya be Mawu na ŋusẽ dziɖuɖuwo be woahe to na sedzidalawo hã la, susu vevi si koŋ ta míebɔbɔa mía ɖokui na dziɖuɖuwo enye “le Aƒetɔ la ŋuti.” Mawu ƒe lɔlɔ̃nue. Gawu la, míedi be míawɔ nu gbegblẽ aɖeke woahe to na mí si ahe vlodoame ava Yehowa ƒe ŋkɔ dzi o.—Romatɔwo 13:1, 4-7; Tito 3:1; Petro I, 3:17.\n17. Ne ‘amemasenugɔmewo’ tsi tre ɖe mía ŋu la, nuka dzie míate ŋu aka ɖo?\n17 Nublanuitɔe la, ‘amemasenugɔme’ aɖewo siwo le ŋusẽnɔƒewo tia mía yome alo tsia tre ɖe mía ŋu le mɔ bubuwo nu—siwo ƒe ɖee nye alakpanyawo gbɔgblɔ le mía ŋu. Ke hã, le Yehowa ƒe ɣeyiɣi nyuitɔ dzi la, woƒe alakpanyawo va dzea go godoo, eye woƒe ‘nya kpeɖodzi manɔŋuawo’ nu tsina gbidii. Míaƒe Kristotɔwo ƒe agbenɔnɔ si wonya la ƒoa nu ɖe eɖokui nu. Ema tae dziɖuɖumegã ɖianukwarewo kafua mí ɣesiaɣi be míenye nunyuiwɔlawo ɖo.—Romatɔwo 13:3; Tito 2:7, 8.\nMawu ƒe Dɔlawo\n18. Mɔ kawo nue mí Kristotɔwo míate ŋu aƒo asa na míaƒe ablɔɖe ŋudɔwɔwɔ ɖe mɔ gbegblẽ nu le?\n18 Azɔ Petro xlɔ̃ nu be: “[Minɔ] abe ablɔɖeviwo ene, eye menye abe amesiwo wɔa ablɔɖenyenye la ŋuti dɔ be, wòanye vɔ̃ɖinyenye ƒe nutsyɔnu la ene o, ke boŋ abe Mawu ƒe dɔlawo ene.” (Petro I, 2:16; Galatiatɔwo 5:13) Egbea la, Biblia ƒe nyateƒea si míenya na míevo tso subɔsubɔhawo ƒe alakpanufiafiawo me. (Yohanes 8:32) Gawu la, tiatiawɔblɔɖe le mía si, eye míate ŋu awɔ tiatiawo. Ke hã, míewɔa míaƒe ablɔɖea ŋudɔ le mɔ gbegblẽ nu o. Ne míele zɔhɛ siwo míatia, awudodo, dzadzraɖo, modzakaɖeɖe—nuɖuɖu kple nunono gɔ̃ hã—ŋuti tiatia wɔm la, míeɖoa ŋui be Mawu ƒe dɔlawoe Kristotɔ vavãwo nye, womewɔa nusi dzea woa ŋutɔwo ŋu o. Míetiae be míasubɔ Yehowa tsɔ wu be míanye kluviwo na mía ŋutɔwo ƒe ŋutilãmenudzodzrowo alo na xexeame ƒe atsyãwo kple nuwɔnawo.—Galatiatɔwo 5:24; Timoteo II, 2:22; Tito 2:11, 12.\n19-21. (a) Aleke míebua xexeame ƒe dziɖulawoe? (b) Aleke ame aɖewo ɖe ‘lɔlɔ̃ fia nɔviwo ƒe habɔbɔ bliboa katãe’? (d) Míaƒe agbanɔamedzi vevitɔ kekeake enye ka?\n19 Petro yi edzi gblɔ be: “Mibu amewo katã, milɔ̃ nɔviawo, mivɔ̃ Mawu, mibu fia la.” (Petro I, 2:17) Esi wònye Yehowa Mawu ɖe mɔ be amegbetɔwo nanɔ ŋusẽnɔƒe vovovowo ta la, míedea bubu si sɔ ame siawo ŋu. Míedoa gbe ɖa ɖe wo ta gɔ̃ hã, be ne wòanyo la, woaɖe mɔ na mí míawɔ míaƒe subɔsubɔdɔa le ŋutifafa kple mawusosroɖa me. (Timoteo I, 2:1-4) Gake le ɣeyiɣi ma ke me la, ‘míelɔ̃a nɔviwo ƒe habɔbɔ bliboa katã.’ Míewɔa nusiwo aɖe vi na mía nɔvi Kristotɔwo ɣesiaɣi, ke menye nusiwo agblẽ nu le wo ŋu o.\n20 Le kpɔɖeŋu me, esime gbevovovodolawo dome ʋunyaʋunyawɔwɔ gblẽ nu le Afrika-dukɔ aɖe ŋu vevie la, Yehowa Ðasefowo ƒe Kristotɔwo ƒe agbenɔnɔ ɖe dzesi ƒã. Switzerlandtɔwo ƒe nyadzɔdzɔgbalẽ si nye Reformierte Presse ka nya ta be: “Le ƒe 1995 me la, Afrikatɔwo ƒe Gomenɔamesi Habɔbɔ . . . te ŋu ɖo kpe edzi be xɔsehawo katã kpɔ gome [le aʋawɔwɔa me] negbe Yehowa Ðasefowo ko.” Esi nudzɔdzɔ wɔnublanuia ŋuti nyadzɔdzɔwo ɖo dukɔwo me la, Yehowa Ðasefo siwo le Europa ɖo nuɖuɖu kple atike ɖe wo nɔviwo kple ame bubu siwo le dukɔ ma si ŋu nu gblẽ le vevie me enumake. (Galatiatɔwo 6:10) Wowɔ ɖe Lododowo 3:27 me nyawo dzi be: “Megate nu nyui hiãtɔ, nenye be ŋutete le ŋuwò na ewɔwɔ o.”\n21 Gake agbanɔamedzi bubu aɖe li si le vevie wu bubu si wòle be míatsɔ na dziɖuɖu ƒomevi ɖesiaɖe kple lɔlɔ̃ si wòle be míaɖe afia mía nɔviwo gɔ̃ hã. Agbanɔamedzi kae nye ma? Petro gblɔ be: “Mivɔ̃ Mawu.” Agba si le mía dzi ku ɖe Yehowa ŋu lolo sasasã wu esi le mía dzi ɖe amegbetɔ ɖesiaɖe ŋu. Nukatae wòle nenema? Eye aleke míate ŋu ada asɔ le nusiwo wòle be míawɔ na Mawu kple esiwo wòle be míawɔ na dziɖuɖuwo mee? Míaɖo biabia siawo ŋu le nyati si kplɔe ɖo me.\n• Agba kawoe le Kristotɔwo dzi le ƒomea me?\n• Aleke míate ŋu aɖe nunana ƒe nɔnɔme afia le hamea mee?\n• Agba kawoe le mía dzi ku ɖe xexeame ŋu?\n• Viɖe siwo do tso míaƒe agbenɔnɔ ƒe dzidzenu kɔkɔ me léle ɖe asi me dometɔ aɖewo ɖe?\nAleke Kristotɔwo ƒe ƒomea awɔ anye dzidzɔtsoƒe gã aɖee?\nNukatae Yehowa Ðasefowo lɔ̃a wo nɔewo?\nÐe míate ŋu aɖe lɔlɔ̃ afia mía nɔviwo ne mía ŋutɔwo míenya wo tẽ o gɔ̃ hã?\nƉoe Ɖe Amewo Ɖoe Ɖe Amewo “Miaƒe Anyinɔnɔ Le Trɔ̃subɔlawo Dome Nanɔ Nyuie”\nw02 11/1 axa 9-14


KARABARA 26 AKP - Ne Agripa ɔɣere Paulo sɔ, “Ɔri ka - Bible Search\nKARABARA 25 KARABARA 27\nPaulo Ɔɖi So Kanya I Agripa Katɔ̃.\n1Ne Agripa ɔɣere Paulo sɔ, “Ɔri ka ɔpia, ɖi so kanya.”\nPaulo ɔkɔlɛ kɔrɔ̃ kato ɔɖi so kanya ɔɣɛ sɔ, 2“Bo Igara Agripa, iti lɛ me sɔ loaɖi so kanya nɔme i fɔ katɔ̃ i ara wa iso i ma Yudase to maɖaɛ me kanya. 3Alasɔ loɣe sɔ fɔ ne, aɣe ma Yudase mmara gu kubarara ɔɖuɖu kukaakɔ. Ne ɔso ne, lotã-ɔ iti, na ɔtu si akã me atsue.\n4“Ma Yudase ɔɖuɖu ɣe kumɛgɔ lomɔɛ̃ so lola kukaakɔ ita i wũ sibiɛtɛ ame i bo aɖe gu Yerusalem ana. 5Ngbɔ ame si maaɖe so ɔnukuare ne, maɣe sɔ ɔ Farisise gɔ nsɛ ɔbara i mmara iso tutuutu loɖe. 6Ara wa ɔso fiɛ mato maɖaɛ me kanya ngbe nɖe wũ ɔriinyɔ sɔ Ɣaa to ɔba ɔ̃abara ara wa ɔɣere bo mawa ɔsɛ. 7Israel nlɛ miweo-minyɔ ɔɖuɖu ɔsu ma ɔle ɔɖuɖu i kasɛ̃ i kakɔme masumu Ɣaa sɔ si mawe ɔriinyɔ nɛ loba ngbe. Bo Igara Sɛɛ, nnɛgbe ɔso fiɛ ma Yudase to maɖaɛ me kanya ne. 8Be ɔso fiɛ ito iɖa mi karɔ̃ inɔ sɔ miafɔ miɖe sɔ Ɣaa to ɔ̃atara makpise?\n9“Losu losia so iso sɔ loabara ira biara sɔ loatindza Yesu Nasaretse masiaidze karabara. 10Ma Yudase sɔrɛdzekpakpa pelepele ɔtã me ɔle lomɔɛ̃ maturi sekelea gbodzoo lopia i iyo i Yerusalem. Mma ana maɖoe ne, iɖe me isoɣɔ. 11Lota loya ma iso, lokpɛ̃gu ma lobara ma ɔtile ala sikpã dzɛ loba i ma iso ɔso ne, lokɛlɛ abuiti gu simagɛ̃ dzɛ lodzoro ame. Lotã sɔ mabara ma ara boa i ma Yudase kusarɛkɔ̃ ɔɖuɖu. Lobie sɔ ma mɔmɔ si mawa kanya maɣɛ amusuora i Yesu iso.\nPaulo Ɔɣere Ma Kumɛgɔ Ɔkpese Yesu Siaidze.\n12“Adzuni wagbe igbã ɔso fiɛ lota sɔ losɛ Damasko gu ɔle gu ɔri gɔ lofɔ lobɔrɛgu i masɔrɛdze makpakpa kɔrɛ ne. 13Igara Sɛɛ, gɔ losɛ i ɔri lɛ kakɔme ndɛ̃ ne, lonya ifiɛ teteree ɔbɔrɛ i kato nɛ loɖo kuɣɛ̃, ɔfiɛ ifere bo gu mma ɔɖuɖu nsɛ. 14Gɔ bo ɔɖuɖu ɔbɔrɛ borɔ̃ ne, lonɔ silɔ siwɛ̃ dzɛ loɖe ika i ma Yudase siɖe ame siɣɛ sɔ, ‘Saulo, Saulo, be ɔso fiɛ ato akpɛ̃gu me ngbɔ? Si atura i siyu iso ne, ato aare igbɛ.’\n15“Ne lokarɛ wũ sɔ, ‘Tete, fɔ nna aɖe?’\n“Ne silɔ dzɛmɔ to sitã me mmuai sɔ, ‘Mme nɖe Yesu gɔ ato akpɛ̃gu ngbɔ ne. 16Ɣɛɛ ne, ta ya! Alasɔ loɖi so lote-ɔ si loasu-ɔ lobara wũ rabaradze. Ato aaɣere kayiiso ɔɖuɖu ara wa anya i ngbe gu nwa loaɖi lote-ɔ. 17Ngbegɔ loapia-ɔ ne, loadzuɛ̃-ɔ i mi aɖe maturi ndɛ̃ gu mafɔ nrɔɔ̃ ame. 18Loatã sɔ aasɛ aabusi ma anɔ sɔ maabɔrɛ i Ɔbosam ɔle gu idududu ame fiɛ maaba Ɣaa ɔle gu ikpawaĩ ame. Ɣaa to ɔ̃asu ma akpi ɔtsɛ ma fiɛ ɔ̃abara ma Ɣaa sigarakaɖekɔ̃ masɛdze gu mma ɔsekelera alasɔ mafɔ me maɖe ɔso.’\nPaulo Ɔɖe Ɔ̃ Karabara Iso Ika.\n19“Ne ɔso ne, Igara Agripa, loisɛ̃ kaɖikate ga lonya lobɔrɛgu i kato! 20Lotsɛ Itɔ̃me Bielea iɣere ma Damaskose gu ma Yerusalemse gu ma Yudase ɔɖuɖu gu mma loiɖe ma Yudase sɔ mafiniki i ma siri nyanyarĩa iso si masu so matã Ɣaa si mabara ara sɛɛ wa loate sɔ maɔfiniki gbaã. 21Nnɛgbe ɔso fiɛ ma Yudase ɔmɔɛ̃ me i ma isɔrɛyo gɔ loto loɣɛ atɔ̃me wagbe ne. Mabie sɔ si maɖoe me fiɛ. 22Ɣɛɛ ne, Ɣaa ɔɖi me ɔbɔrɛgu i ma nrɔɔ̃ ame. Ne ɔso lokpese lopia ngbã sɔ loaɖiɖi ara wagbe ame lote mi makpakpa gu maturi ɔɖuɖu ne. Nnɛ loto loɣɛ ngbe ne, ngbɔ ame i Ɣaa kanyamaɖidze gu Mose ɔɖuɖu ɔɣɛ sɔ ito iaba ne. 23Sɔ Kristo gɔ nɖe Ɣaa ɔre gɔ ɔsia ikparĩ aaba ɔ̃awe inyɛ. Ɔ̃ ɔɖe loaɖe ɔturi ɖeakatɔ̃ gɔ loata ɔbɔrɛ i makpise ame, fiɛ ɔ̃asu ikpawaĩ ɔbɔ ma Yudase gu mma loiɖe ma Yudase ɔɖuɖu.”\n24Ɔluwɛ̃ ne, Festo ɔla kulu ɔɣɛ sɔ, “Paulo ka alala! Fɔ ɔko isuã kaɖu ɔɔnina-ɔ iti ame!”\n25Paulo ɔ̃ta wũ mmuai sɔ, “Tete Festo, loito lolala. Wũ adzuni ɔnyɔ waĩ. Gbagbaã nto loɣɛ. 26Gbaã ne, Igara Agripa ɣe atɔ̃me wa loto loɣɛ ngbe ne ɔso loawo wã ɔɣɛ ku kagbegbe. Lofɔ loɖe sɔ ara wagbe kuiwɛ̃ iiwɛrɛ i ɔ̃ katɔ̃. 27Igara Agripa, afɔ Ɣaa kanyamaɖidze magbe aɖe? Loɣe sɔ afɔ ma aɖe.”\n28Ne Agripa ɔkarɛ Paulo sɔ, “Abu sɔ akpesera me Kristo ɔre i ɔwi kurukutu gɔgbe ame?”\n29Ne Paulo to ɔtã wũ mmuai sɔ, “Kiniɔkiniɔ ɣee ɔwi gɔ nto ɔba iɖe o-o ne, nto lokparama kayi sɔ mi ma mpia i ngbe ɔɖuɖu aase lɛ kumɛgɔ lose iɖo kugbagɔrɔĩ gɔ lopia ngbe!”\n30Ne Igara Agripa gu Festo gu Bernike gu maturi tsɔra ɔɖuɖu ɔta ne. 31Gɔ maɔbɔrɛ i mmɔ ne, maɖe ika i Paulo atɔ̃me wagbe iso maɣɛ sɔ, “Ɔrɛrɛ̃ gɔgbe iibara kuira nɛ loatã sɔ maaɖoe wũ ɣee mapia wũ iyo.”\n32Ne Igara Agripa to ɔɣere Festo sɔ, “Tee boawo wũ ɔnyua si iiɖe sɔ ɔ̃ɔsu ɔ̃ itɔ̃me ɔkɛlɛgu Kaisaro katɔ̃.”


Aleke Xexe Sia Awu Enui? — Gbetakpɔxɔ INTERNET DZI AGBALẼDZRAƉOƑE\nw12 9/15 axa 3-7\nAleke Xexe Sia Awu Enui?\nGbetakpɔxɔ Le Gbeƒã Ðem Yehowa Ƒe Fiaɖuƒe—2012\nNU KAE ADZƆ DO ŊGƆ TETI NA NUWUWUA?\n“FIANYƆNU” AÐE SI MENYA BE YELE TSƆTSRƆ̃ GE O\nMAWU ƑE AMEWO DZI DZEDZE\nELE BE DUKƆWO NAVA LƆ̃ ÐE YEHOWA ƑE ÐOƑE DZI\nXEXEMEŊUSẼ BUBU AÐEKE MAGAVA O\nNU SI ADZƆ ÐE MAWU ƑE FUTƆ GÃTƆ LA DZI\nNU SIWO ADZƆ HAFI ŊUTIFAFA NAVA\nMawu Fiaɖuƒea Aɖe Eƒe Futɔwo ÐaMawu Fiaɖuƒea Le Dzi Ðum!\nFia La Awɔ Aʋa Le Harmagedon“Wò Fiaɖuƒe Nava”\n“Miawo la, nɔviwo, miele viviti me o, bene ŋkeke ma naɖi ɖe mi abe ale si wòaɖi ɖe fiafitɔwo ene o.”—1 TES. 5:4.\nNu siwo teƒe míekpɔ haɖe o kawoe dze le mawunyakpukpui siwo gbɔna me?\n1 Tesalonikatɔwo 5:3\n1. Nu kae akpe ɖe mía ŋu míanɔ ŋudzɔ eye míado dzi le dodokpɔwo me?\nNU DOVOÐINAMEWO adzɔ le anyigba dzi kpuie. Biblia ƒe nyagblɔɖiwo me vava ɖo kpe nyateƒenya sia dzi, eya ta ele be míanɔ ŋudzɔ. Nu kae akpe ɖe mía ŋu míawɔ esia? Apostolo Paulo xlɔ̃ nu mí be ‘míana be míaƒe ŋkuwo nanɔ nu siwo womekpɔna o la ŋu.’ Ɛ̃, ele be míana míaƒe susu nanɔ míaƒe agbe mavɔ mɔkpɔkpɔa dzi, eɖanye dziƒomɔkpɔkpɔ ye le mía si loo alo anyigbadzimɔkpɔkpɔe o. Paulo ŋlɔ nya siawo be yeatsɔ ade dzi ƒo na yeƒe haxɔsetɔwo be woatsɔ woƒe susuwo aɖo dzidzɔ si ado tso woƒe nuteƒewɔwɔ me la dzi. Esia akpe ɖe wo ŋu woado dzi le dodokpɔwo kple yometitiwo me.—2 Kor. 4:8, 9, 16-18; 5:7.\n2. (a) Be míaƒe mɔkpɔkpɔ me nasẽ la, nu kae wòle be míawɔ? (b) Nu kawo mee míadzro le nyati sia kple esi kplɔe ɖo me?\n2 Nusɔsrɔ̃ vevi aɖe le Paulo ƒe nuxlɔ̃amea me na mí: Ne míedi be míaƒe mɔkpɔkpɔ me nasẽ la, ele be míakpɔ nu ayi ŋgɔ wu nu si míaƒe ŋkuwo kpɔna ko. Ehiã be míaƒe susu nanɔ nudzɔdzɔ vevi aɖewo siwo míate ŋu akpɔ fifia o la ŋu. (Heb. 11:1; 12:1, 2) Eya ta mina míadzro etsɔmenudzɔdzɔ ewo aɖewo, siwo do ƒome kplikplikpli kple míaƒe agbe mavɔ mɔkpɔkpɔa la me.*\n3. (a) Etsɔmenudzɔdzɔ ka ŋue woƒo nu tsoe le 1 Tesalonikatɔwo 5:2, 3? (b) Nu kae dunyahedziɖulawo awɔ, eye ame kawoe ate ŋu ava wɔ ɖeka kpli wo?\n3 Paulo ƒo nu tso etsɔmenudzɔdzɔ siawo dometɔ ɖeka ŋu le lɛta si wòŋlɔ na Tesalonikatɔwo la me. (Mixlẽ 1 Tesalonikatɔwo 5:2, 3.) Ehe susu yi “Yehowa ƒe ŋkeke” la dzi. “Yehowa ƒe ŋkeke” si ŋu wòƒo nu tso le afi sia la nye ɣeyiɣi aɖe si adze egɔme kple alakpasubɔsubɔhawo tsɔtsrɔ̃ eye wòawu enu le Harmagedon ʋa la me. Do ŋgɔ teti na Yehowa ƒe ŋkekea ƒe gɔmedzedze la, xexea me dziɖulawo anɔ gbɔgblɔm be ‘Ŋutifafa kple dedienɔnɔ li!’ Esia ate ŋu anye nudzɔdzɔ ɖeka aɖe alo nudzɔdzɔ vovovo siwo akplɔ wo nɔewo ɖo. Ðewohĩ dukɔwo asusui be yewoate ŋu akpɔ ta na yewoƒe kuxi gãwo dometɔ aɖewo azɔ. Ke subɔsubɔhakplɔlawo ya ɖe? Wonye xexea ƒe akpa aɖe, eya ta ate ŋu adzɔ be woawɔ ɖeka kple dunyahedziɖulawo. (Nyaɖ. 17:1, 2) To esia wɔwɔ me la, subɔsubɔhaŋgɔnɔlawo ava nɔ nu wɔm abe aʋatsonyagblɔɖila siwo nɔ blema Yuda la ene. Yehowa gblɔ le wo ŋu be: “[Wole] gbɔgblɔm be: Ŋutifafa, ŋutifafa! evɔ ŋutifafa meli o hafi.”—Yer. 6:14; 23:16, 17.\n4. Nu ka gɔmee míese si gɔme ame akpa gãtɔ mese o?\n4 Ame kawoe ɖakpɔ gome le “Ŋutifafa kple dedienɔnɔ!” ƒe ɣlia dodo me o, nudzɔdzɔ ma aɖee afia be Yehowa ƒe ŋkekea le egɔme dze ge. Le esia ta Paulo te ŋu gblɔ be: “Nɔviwo, miele viviti me o, bene ŋkeke ma naɖi ɖe mi abe ale si wòaɖi ɖe fiafitɔwo ene o, elabena mi katã mienye kekeli ƒe viwo.” (1 Tes. 5:4, 5) Míese nu si Ŋɔŋlɔawo gblɔ tso nu siwo le dzɔdzɔm egbea ŋu la gɔme togbɔ be ame akpa gãtɔ mese wo gɔme o hã. Aleke tututu “Ŋutifafa kple dedienɔnɔ!” ƒe ɣlidodo ŋuti nyagblɔɖi sia ava emee? Ele be míalala akpɔ ale si esia adzɔe. Eya ta mina míaɖoe kplikpaa be “míanɔ ŋudzɔ, eye míanɔ mo xexi.”—1 Tes. 5:6; Zef. 3:8.\n5. (a) Aleke “xaxa gã” la adze egɔme? (b) “Fianyɔnu” kae susui be vɔ̃ aɖeke madzɔ ɖe ye dzi o?\n5 Nudzɔdzɔ kae akplɔ esia ɖo? Paulo gblɔ be: “Ne wole gbɔgblɔm be: ‘Ŋutifafa kple dedienɔnɔ!’ la, ekema tsɔtsrɔ̃ kpata ava wo dzi kpoyi.” “Babilon Gã la,” si nye alakpasubɔsubɔwo katã ƒe ƒuƒoƒo, si wogayɔna be “gbolo la,” dzi dzedzee anye “tsɔtsrɔ̃ kpata” sia ƒe akpa gbãtɔ. (Nyaɖ. 17:5, 6, 15) Alakpasubɔsubɔhawo katã, siwo dome Kristodukɔa hã le, dzi dzedze ye nye “xaxa gã” la ƒe gɔmedzedze. (Mat. 24:21; 2 Tes. 2:8) Nudzɔdzɔ sia awɔ nuku na ame geɖe. Nu ka tae? Elabena va se ɖe ɣemaɣi la, gbolo la anɔ eɖokui bum abe “fianyɔnu” si ‘maxa nu akpɔ o’ la ene. Esusui be vɔ̃ aɖeke madzɔ ɖe ye dzi o. Gake kasia la, ava kpɔe be yewɔ vodada. Woatsrɔ̃e kpata abe “ŋkeke ɖeka” dzie esia dzɔ le ene.—Nyaɖ. 18:7, 8.\n6. Ame kawoe atsrɔ̃ alakpasubɔsubɔ ɖa?\n6 Mawu ƒe Nya la gblɔ be “lã wɔadã” si “dzo ewo” li na lae adze gbolo la dzi. Nyaɖeɖefia ƒe agbalẽa sɔsrɔ̃ na míeva kpɔe be lã wɔadã sia le tsitre ɖi na Dukɔ Ƒoƒuawo. ‘Dzo ewoawo’ tsi tsitre ɖi na dziɖuɖu siwo katã dea ‘lã wɔadã sia si biã helĩhelĩ’ la dzi.* (Nyaɖ. 17:3, 5, 11, 12) Nu ka gbegbee amedzidzedze sia agblẽ? Dukɔ siwo nye Dukɔ Ƒoƒuawo me tɔwo la aha gbolo la ƒe kesinɔnuwo katã, woaɖe eƒe amenyenye ŋutɔŋutɔ afia, woavuvui, eye “woatɔ dzoe wòafiã keŋkeŋ.” Aleae woatsrɔ̃ alakpasubɔsubɔ ɖa tegbetegbe.—Mixlẽ Nyaɖeɖefia 17:16.\n7. Nu ka gbɔe wòatso be “lã wɔadã” la nadze gbolo la dzi?\n7 Biblia me nyagblɔɖiwo ɖe ale si amedzidzedze sia hã adze egɔmee la fia. Yehowa ato mɔ aɖe dzi adee dunyahedziɖulawo ƒe dzi me be “woawɔ nu si le [yeƒe] susu me la dzi,” si nye be woatsrɔ̃ gbolo la. (Nyaɖ. 17:17) Subɔsubɔhawo le aʋawɔwɔ dom ɖe ŋgɔ eye woyi edzi le kuxi geɖewo hem va xexea me; eya ta dukɔwo asusui be ade yewo dzi ne yewotsrɔ̃ gbolo la. Ne dziɖulawo dze gbolo la dzi la, woasusui be yewo ŋutɔwo ƒe ‘tameɖoɖo ɖeka’ dzi wɔmee yewole. Gake le nyateƒe me la, Mawue le wo zãm tsɔ le alakpasubɔsubɔwo katã tsrɔ̃m. Eya ta nuwo atrɔ kpata, eye Satana ƒe nuɖoanyia ƒe akpa ɖeka adze akpa bubu dzi, eye ŋusẽ aɖeke manɔ Satana ŋu be wòaxe mɔ na esia o.—Mat. 12:25, 26.\n8. Nu kae nye ‘Gog si tso Magog-nyigba dzi’ ƒe amedzidzedze la?\n8 Ne wotsrɔ̃ alakpasubɔsubɔ vɔ la, Mawu ƒe amewo ya akpɔtɔ anɔ anyi “bɔkɔɔ” abe ame siwo si “gli, gameti kple agbo mele” o ene. (Eze. 38:11, 14) Nu kae adzɔ ɖe ƒuƒoƒo sia si me tɔwo yi edzi le Yehowa subɔm eye wòdze abe takpɔkpɔ aɖeke mele wo si o ene la dzi? Edze abe “dukɔ geɖe” aho ɖe wo ŋu kple woƒe ŋusẽ katã ene. Mawu ƒe Nya la ɖɔ esia be enye ‘Gog si tso Magog-nyigba dzi’ ƒe amedzidzedze. (Mixlẽ Xezekiel 38:2, 15, 16.) Aleke wòle be míabu amedzidzedze siae?\n9. (a) Nu ka koŋue nɔa vevie na Kristotɔ? (b) Afɔ kawoe wòle be míaɖe fifia atsɔ ado ŋusẽ míaƒe xɔse?\n9 Míenyae be woadze Mawu ƒe amewo dzi, gake esia mewɔnɛ be míetsia dzimaɖi akpa o. Yehowa ƒe ŋkɔa ŋuti kɔkɔ kple eƒe dziɖulanyenye ta ʋiʋli koŋ ye nɔa vevie na mí, ke menye míaƒe ɖeɖekpɔkpɔ ye o. Le nyateƒe me la, Yehowa gblɔe wòwu zi 60 sɔŋ be: “Ne miadze sii be, nyee nye Yehowa.” (Eze. 6:7) Eya ta míele mɔ kpɔm vevie na Xezekiel ƒe nyagblɔɖi ɖedzesi sia me vava, eye míeka ɖe edzi be “Yehowa nya ale si wòaɖe ame siwo tsɔ wo ɖokui na Mawu la tso tetekpɔ me.” (2 Pet. 2:9) Gake hafi ɣemaɣi naɖo la, míedi be míawɔ mɔnukpɔkpɔ ɖe sia ɖe ŋu dɔ atsɔ ado ŋusẽ míaƒe xɔse, ale be míate ŋu alé míaƒe nuteƒewɔwɔ na Yehowa me ɖe asi, dodokpɔ ka kee ɖava mía dzi o. Nu kae wòle be míawɔ? Ele be míanɔ gbe dom ɖa, anɔ Mawu ƒe Nya la srɔ̃m ahanɔ ŋugble dem le eŋu, eye míanɔ Fiaɖuƒegbedeasia gblɔm na amewo. Ne míewɔe alea la, míalé míaƒe agbe mavɔ mɔkpɔkpɔa me ɖe asi sesĩe, eye wòali ke abe “seke” ene.—Heb. 6:19; Ps. 25:21.\n10, 11. Aleke Harmagedon adze egɔme, eye nu kae adzɔ ɣemaɣi?\n10 Nu dovoɖiname kae adzɔ ne wodze Yehowa subɔlawo dzi? Yehowa ato Yesu kple dziƒoʋakɔwo dzi axɔ na Eƒe amewo. (Nyaɖ. 19:11-16) Esiae anye “Mawu Ŋusẽkatãtɔ la ƒe ŋkeke gã la ƒe aʋawɔwɔ”—si woyɔ be Harmagedon.—Nyaɖ. 16:14, 16.\n11 Yehowa gblɔ to Xezekiel dzi ku ɖe aʋa ma ŋu be: “Aƒetɔ Yehowa be: Mayɔ yi ɖe [Gog ŋu] le towo katã dzi, eye ame sia ame atsɔ yi ɖe ehavi ŋu.” Dzidzi aƒo ame siwo le Satana ƒe akpa dzi la, woatɔtɔ, eye aʋawɔlawo atrɔ woƒe lãnuwo ɖe wo nɔewo ŋu. Le nyateƒe me la, gbegblẽ ava Satana ƒe nuɖoanyi bliboa katã dzi. Yehowa gblɔ be: “Mana dzo kple aŋɔ nadza ɖe eya [Gog] kple eƒe aʋakɔ kpakple dukɔ geɖe, siwo kpe ɖe eŋu la dzi.” (Eze. 38:21, 22) Ne Mawu ɖe afɔ sia la, nu kae ado tso eme?\n12. Nu kae woazi dukɔwo dzi woawɔ?\n12 Dukɔwo ava de dzesii be Yehowa ŋutɔ gbɔe yewoƒe tsɔtsrɔ̃ la tso. Ɣemaɣi la, ame siwo le Satana ƒe akpa dzi la ate ŋu ado ɣli le mɔkpɔkpɔbuɖeame ta, abe blema Egiptetɔ amedzidzela siwo ti Israel viwo yome yi ɖe Ƒudzĩa me ene, agblɔ be, “Yehowa le aʋa wɔm na” eƒe amewo! (2 Mose 14:25) Ɛ̃, woazi dukɔwo dzi woalɔ̃ ɖe Yehowa ƒe ɖoƒe dzi. (Mixlẽ Xezekiel 38:23.) Aleke gbegbe nudzɔdzɔ siawo tu aƒee?\n13. Nu kae míenya tso legba si Daniel ɖɔ la ƒe akpa atɔ̃lia ŋu?\n13 Nyagblɔɖi aɖe le Daniel ƒe agbalẽa me si kpe ɖe mía ŋu míekpɔ afi si míeɖo na ɣeyiɣia la dze sii. Daniel ɖɔ legba aɖe si nye amegbetɔ ƒe nɔnɔme, si ƒe akpa vovovowo nye ga ƒomevi vovovowo. (Dan. 2:28, 31-33) Etsi tre ɖi na xexemeŋusẽ siwo va ɖe wo nɔewo yome, siwo kpɔ ŋusẽ gã aɖe ɖe Mawu ƒe ame siwo nɔ anyi le blema kple egbea siaa la dzi. Woawoe nye Babilon, Medo-Persia, Hela, Roma—kple mamlɛtɔa, si nye xexemeŋusẽ si le dzi ɖum le míaƒe ŋkekea me. Míesrɔ̃e le Daniel ƒe nyagblɔɖia me be xexemeŋusẽ mamlɛ ma ye legba la ƒe afɔ kple afɔbidɛwo le tsitre ɖi na. Le Xexemeʋa I me la, Britain (Grande Bretagne) kple United States (Amerika) va nɔ nu wɔm ɖekae le mɔ tɔxɛ aɖe nu. Eya ta legba si le Daniel ƒe agbalẽa me la ƒe akpa atɔ̃lia le tsitre ɖi na Anglo-Amerika Xexemeŋusẽa. Afɔawo kple afɔbidɛawoe nye legba la ƒe akpa mamlɛa, si ɖee fia be amegbetɔwo ƒe xexemeŋusẽ aɖeke magava ɖe esia yome o. Legba la ƒe afɔwo kple afɔbidɛwo nye gayibɔ kple tsu, eye esia ɖe ale si ŋusẽ boo mele Anglo-Amerika Xexemeŋusẽa ŋu o la fia.\n14. Xexemeŋusẽ kae anɔ dzi ɖum va se ɖe esime Harmagedon nava?\n14 Nyagblɔɖi ma ke ɖee fia be Mawu Fiaɖuƒea, si woɖɔ abe kpe gã aɖe ene la, ge tso Yehowa ƒe dziɖulanyenye ƒe to la dzi le ƒe 1914 me. Kpe la ge gbɔna legba la ƒe afɔwo dzi dze ge kpuie. Woagbã legba la ƒe afɔwo kple eƒe akpa susɔeawo gudugudu le Harmagedon me. (Mixlẽ Daniel 2:44, 45.) Eya ta efia be Anglo-Amerika Xexemeŋusẽa akpɔtɔ anɔ xexea dzi ɖum va se ɖe esime Harmagedon nava. Dzidzɔ ka gbegbee nye esi wòanye be míakpɔ eteƒe nyagblɔɖi sia nava eme bliboe!* Ke nu kae Yehowa atu kple Satana ŋutɔ?\n15. Nu kae adzɔ ɖe Satana kple eƒe gbɔgbɔ vɔ̃wo dzi le Harmagedon megbe?\n15 Gbã la, Satana akpɔ eteƒe woatsrɔ̃ eƒe habɔbɔ si le anyigba dzi la katã. Eyome woatrɔ ɖe Satana ŋutɔ ŋu. Apostolo Yohanes ƒo nu tso nu si adzɔ la ŋu. (Mixlẽ Nyaɖeɖefia 20:1-3.) Yesu Kristo—si nye ‘mawudɔla si si aʋlimesafui le’ la—alé Satana kple eƒe gbɔgbɔ vɔ̃wo, eye wòatsɔ wo aƒu gbe ɖe aʋli me, eye wòatu nu ɖe wo nu hena ƒe akpe ɖeka. (Luka 8:30, 31; 1 Yoh. 3:8) Afɔɖeɖe sia anye tagbagbã na da la ƒe gɔmedzedze.*—1 Mose 3:15.\n16. Nu kae Satana dede “aʋli” me afia na eyama?\n16 Nu kae nye “aʋli” si me woatsɔ Satana kple eƒe gbɔgbɔ vɔ̃wo aƒu gbe ɖo? Helagbe me nya aʹbys·sos si Yohanes zã la fia “nu si goglo ŋutɔ alo nu si goglo wu gbɔgblɔ.” Wogaɖea egɔme be “nu si goglo ale gbegbe be womenya ta le enu o,” alo “do goglo si seƒe meli na o.” Eya ta enye teƒe aɖe si ame aɖeke mate ŋu ayi o, negbe Yehowa kple mawudɔla si wòtia, si ‘si aʋlimesafui le’ la ko. Satana anɔ dɔmawɔmawɔ ƒe nɔnɔme aɖe si le abe ɖe wòku ene la me le afi ma, ale be “wòagakplɔ dukɔwo atrae azɔ o.” Le nyateƒe me la, woamia nu na “dzata” ma “si le gbe ɖem” la!—1 Pet. 5:8.\n17, 18. (a) Nudzɔdzɔ siwo womekpɔ kpɔ o kawo mee míedzro le nyati sia me? (b) Nu kawoe ava eme le nudzɔdzɔ siawo megbe?\n17 Nudzɔdzɔ ɖedzesiwo kple nu dovoɖinamewo le ŋgɔ na mí. Míele mɔ kpɔm na ale si woado “Ŋutifafa kple dedienɔnɔ!” ƒe ɣli lae. Emegbe míakpɔ Babilon Gã la ƒe tsɔtsrɔ̃a, Gog si tso Magog-nyigba dzi ƒe amedzidzedzea, Harmagedon ʋa la, kple Satana kpakple eƒe gbɔgbɔ vɔ̃wo tsɔtsɔ ƒu gbe ɖe aʋli me la teƒe. Le nu siawo katã ƒe dzɔdzɔ vɔ megbe, esime vɔ̃ɖinyenyewo katã nu yi keŋkeŋ la, nɔnɔme siwo me míele agbe le egbea la atrɔ kura le Kristo ƒe Ƒe Akpe Ðeka Dziɖuɖua me, eye míakpɔ dzidzɔ le “ŋutifafa gbogbo la ŋuti.”—Ps. 37:10, 11.\n18 Tsɔ kpe ɖe nudzɔdzɔ atɔ̃ siwo me míedzro le nyati sia me ŋu la, nu bubu siwo adzɔ, ‘siwo womekpɔ kpɔ o,’ siwo ŋu míedi be ‘míaƒe ŋkuwo nanɔ’ la li. Míadzro nudzɔdzɔ siawo me le nyati si kplɔe ɖo me.\nMíadzro nudzɔdzɔ ewoawo me le nyati sia kple esi kplɔe ɖo la me.\nKpɔ Nyaɖeɖefia—Etaƒoƒo Keŋkeŋ la Ðo Vɔ!, axa 251-258.\nNyagbe si nye “agbã fiaɖuƒe mawo katã,” si dze le Daniel 2:44 la, ku ɖe fiaɖuƒe, alo xexemeŋusẽ, siwo legba la ƒe akpa vovovoawo le tsitre ɖi na la ŋu. Gake Biblia ƒe nyagblɔɖi bubu aɖe si ƒo nu tso nudzɔdzɔ sia ke ŋu la ɖee fia be “anyigba blibo la dzi fiawo” aƒo ƒu be yewowɔ aʋa kple Yehowa le “Mawu Ŋusẽkatãtɔ la ƒe ŋkeke gã la” dzi. (Nyaɖ. 16:14; 19:19-21) Eya ta menye fiaɖuƒe siwo legba la ƒe akpa vovovoawo le tsitre ɖi na la koe woatsrɔ̃ le Harmagedon me o, ke boŋ woatsrɔ̃ xexe sia me fiaɖuƒe bubuwo katã hã.\nTagbagbã na da la keŋkeŋ ava eme le ƒe akpe ɖeka la megbe ne wotsɔ Satana kple eƒe gbɔgbɔ vɔ̃wo ƒu gbe ɖe “ta, si me dzo kple dzokpe le la me.”—Nyaɖ. 20:7-10; Mat. 25:41.\n[Aɖaka/Nɔnɔmetata siwo le axa 4, 5]\nNUDZƆDZƆ ATƆ̃ SIWO GBƆNA:\n1 “Ŋutifafa kple dedienɔnɔ!” ƒe ɣlidodoa\n2 Dukɔwo adze “Babilon Gã la” dzi eye woatsrɔ̃e\n3 Woadze Yehowa ƒe amewo dzi\n4 Harmagedon ʋa la\n5 Woatsɔ Satana kple eƒe gbɔgbɔ vɔ̃wo aƒu gbe ɖe aʋli me


GBE BUBU Albanian Chichewa Croatian Czech Danish Dutch Estonian Eŋlisi Eʋegbe Finnish Franse Georgian German Hungarian Igbo Indonesian Italian Japanese Korean Latvian Lithuanian Norwegian Papiamento (Curaçao) Polish Portuguese Romanian Russian Sepedi Setswana Slovak Slovenian Spanish Swahili Swedish Thai Turkish Ukrainian Vietnamese\nLE MAWUSUBƆLA geɖe gome la, wobua Abosam abe aʋatsodzixɔse me nyakpakpa—amegbetɔwo ƒe nutovɛ aɖe ko—ene. Eyata esi Dionigi Tettamanzi, si nye bisiɔpgã le Genoa—amesi nye Italytɔwo ƒe papatenɔla xɔŋkɔwo dometɔ ɖeka—ɖo axa 40 ƒe lɛta si wòŋlɔ na hakplɔlawo la ɖe wo ku ɖe alesi woakpe akɔ kple Abosam ŋui la, emenyawo de zitɔtɔ amewo me. “Se 10” ye nɔ nusiwo wòŋlɔ me.\nGbãtɔ: “Mègaŋlɔ be o be abosam li,” elabena “alakpa gbãtɔ” si wòdana enye be “yeana míaxɔe se be yemeli o.”\nEvelia: Mègaŋlɔ be o be abosam tea ame kpɔna. . . . Mègabu ɖokuiwò be mate ye akpɔ alo adze ye dzi o.”\nEtɔ̃lia: “Mègaŋlɔ be o be nunyalagã kple ayetɔ ŋutɔe abosam nye. Eyia eƒe ayemenuwɔnawo dzi to adzamenuwɔwɔ me, abe alesi wòwɔe kple ame gbãtɔ la ene.”\nEnelia: “Nɔ ŋudzɔ: le ŋku kple dzi me. Eye nàsẽ ŋu: le tameɖoɖo kplikpaa kple nuwɔna me.”\nAtɔ̃lia: “Ka ɖe alesi Kristo ɖu ametekpɔla sia dzi la dzi vevie” elabena esia “ana nànɔ dedie ahaɖe dzi ɖi le amedzidzedze sesẽtɔ kekeake si wòate ŋu ahe va dziwò la gɔ̃ hã me.”\nAdelia: “Ðo ŋku edzi be Kristo wɔ wò nènye gomekpɔla le eƒe aʋadziɖuɖua me.”\nAdrelia: “Yi edzi nàɖo to Mawu ƒe Nya la.”\nEnyilia: “Bɔbɔ ɖokuiwò eye nàlɔ̃ be woado ŋukpe ye.”\nAsiekelia: “Do gbe ɖa ɣesiaɣi, ɖeɖimateameŋutɔe,” be nàte ŋu aɖu tetekpɔ dzi.\nEwolia: “De bubu Aƒetɔ kple wò Mawu la ŋu eye eya ɖeka ko nàsubɔ.”\nDɔ kae lɛta sia si woŋlɔ na hakplɔlawo wɔ ɖe wo dzi? Mawuŋununya srɔ̃ƒe si le Milan mexɔ lɛta sia me ɖaŋuɖoɖowo kple dzidzɔ o. Nusrɔ̃ƒe sia tsi tre ɖe eŋu gblɔ be “ɖeko osɔfo ƒe nufiame sia ɖi abe titinaɣeyiɣiwo me tɔwo ƒe nya ene.” Nyanuɖela aɖe gblɔ be, “be woadro fɔbubua katã ɖe abosam dzi ate ŋu awɔe be amewo makpɔ woa [ŋutɔwo] ƒe agbanɔamedziwo adze sii o.”\nTogbɔ be Biblia meɖe amegbetɔwo ƒe nuwɔna me tsonu ƒe agba le wo dzi o hã la, ede dzesi Satana Abosam kɔte be enye “xexe sia me mawu” si te Yesu kpɔ. Eɖe Satana ƒe ŋusẽ kple eƒe didi be ‘yeagbã ŋku na dzimaxɔsetɔwo ƒe tamesusuwo’ la hã fia.—Korintotɔwo II, 4:4; Mateo 4:1-11\nNyateƒee, abe alesi apostolo Petro ŋlɔe ene la, Satana le “abe dzata si le gbe ɖem hele ame dim be yeavuvu ami ene.” (Petro I, 5:8) Mewɔ nuku o be apostolo Yohanes ɖo ŋku edzi na xɔsetɔwo be: “Xexeme blibo la katã le vɔ̃ɖitɔ la me.” (Yohanes I, 5:19) Ne míeŋe aɖaba ƒu Ŋɔŋlɔ siawo me nuxlɔ̃ameawo dzi o hetsɔ wo vevie la, míanye nunyalawo.\nƉoe Ɖe Amewo Ɖoe Ɖe Amewo Abosam—Vɔ̃ɖitɔ si Li Ŋutɔŋutɔa?\ng02 3/8 axa 30


2 Korintotɔwo 13 | Biblia Le Internet Dzi | Xexe Yeye Gɔmeɖeɖe (1984)\n2 Korintotɔwo 13:1-14\n13 Esiae nye zi etɔ̃lia si megbɔna mia gbɔ. “Le ɖasefo eve alo etɔ̃ ƒe nya nu la, ele be woaɖo kpe nya sia nya dzi.” 2 Megblɔe do ŋgɔ xoxo, eye megale egblɔm ake na ame siwo wɔ nu vɔ̃ tsã, eye na ame susɔewo katã do ŋgɔ, abe ɖe mele mia gbɔ zi evelia ene, evɔ nyemeli fifia o be, ne megava la, nyemakpɔ nublanui o, 3 esi wònye miele kpeɖodzi dim si afia be Kristo ye le nu ƒom to dzinye ta, Kristo si megbɔdzɔ le mia ŋu o, ke boŋ wòsẽa ŋu le mia dome. 4 Ɛ̃, nyateƒee wònye be wohee ɖe ati ŋu le gbɔdzɔgbɔdzɔ ta, gake ele agbe to Mawu ƒe ŋusẽ me. Nyateƒee, míawo hã míegbɔdzɔ kplii, gake míanɔ agbe kplii le Mawu ƒe ŋusẽ si wòɖe fia mi la ta. 5 Miyi edzi mianɔ mia ɖokui dom kpɔ be miele xɔse la me hã, miyi edzi mianɔ ame siwo mia ŋutɔwo mienye la dom kpɔ. Alo ɖe miede dzesii be Yesu Kristo le ƒomedodo me kpli mi oa? Negbe ɖe womekpɔ ŋudzedze ɖe mia ŋu o ko. 6 Mele mɔ kpɔm vavã be, miava kpɔe adze sii be, menye ame siwo ŋu womekpɔ ŋudzedze ɖo o lae míenye o. 7 Ke míedoa gbe ɖa na Mawu be miagawɔ nu gbegblẽ aɖeke o, menye bene mía ŋutɔwo míadze abe ame siwo ŋu wokpɔ ŋudzedze ɖo ene o, ke boŋ be mianɔ nu si nyo la wɔm, togbɔ be mía ŋutɔwo míadze abe ame siwo ŋu womekpɔ ŋudzedze ɖo o ene hã. 8 Elabena míate ŋu awɔ naneke atsi tsitre ɖe nyateƒe la ŋu o, negbe nu si ade nyateƒe la dzi ko. 9 Vavãe, míekpɔa dzidzɔ ɣesiaɣi si míegbɔdzɔ, gake miawo ya miesẽ ŋu; eye míele gbe dom ɖa be woaɖɔ mi ɖo. 10 Esia tae mele nya siawo ŋlɔm togbɔ be nyemele mia gbɔ o hã, bene ne mele mia gbɔ la, nye asi nagasẽ ɖe mia dzi le ŋusẽ si Aƒetɔ la tsɔ nam be matu ame ɖo, ke menye be matsɔ agblẽ nu le ame ŋu o, la me o. 11 Mlɔeba la, nɔviwo, miyi edzi mianɔ dzidzɔ kpɔm, miana woanɔ mia ɖɔm ɖo, woanɔ akɔ fam na mi, miaƒe tamesusu nanɔ ɖeka, mianɔ anyi le ŋutifafa me; eye lɔlɔ̃ kple ŋutifafa ƒe Mawu la anɔ anyi kpli mi. 12 Mitsɔ nugbugbɔ kɔkɔe do gbe na mia nɔewo. 13 Ame kɔkɔewo katã do gbe na mi. 14 Mía Aƒetɔ Yesu Kristo ƒe amenuveve kple Mawu ƒe lɔlɔ̃ kpakple gbɔgbɔ kɔkɔe si ƒe gomekpɔlawo mí katã míenye la, nanɔ anyi kpli mi katã.\n2 Korintotɔwo 13


Ðe Xɔse Fia Be ‘Nàkpɔ’ Mawu Ƒe Ŋugbedodowo Me Vava | Nusɔsrɔ̃\nNɔ Ŋudzɔ—Satana Le Didim Be Yeavuvu Wò!\nÀte Ŋu Awɔ Avu Kple Satana Ahaɖu Edzi!\n“Wokpɔ” Nu Siwo Ŋugbe Mawu Do La\nSrɔ̃ Ame Si Do Agbe Mavɔ Ŋugbe\nNu Si Tae Ameɖeɖelehame Nye Ðoɖo Si Me Lɔlɔ̃ Le\nGbetakpɔxɔ—Tata Si Míesrɔ̃na | May 2015\nGBE BUBU Afrikaans Cambodian Dangme Eŋlisi Eʋegbe Franse Ga Garifuna Greenlandic Hmong (Ɣi) Iban Italian Kimbundu Kwangali Kwanyama Laotian Lingala Maltese Mam Mazatec (Huautla) Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndonga Ngabere Nzema Portuguese Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Spanish Swati Tahitian Tlapanec Totonac Tsonga Twi Umbundu Venda Xhosa Zulu\n“Togbɔ be woƒe asi mesu ŋugbedodoawo dzi o hã . . . wokpɔ wo le adzɔge ɖaa.”—HEBRITƆWO 11:13.\nMawu ƒe nunana kae kpena ɖe mía ŋu míeléa xɔse me ɖe asi?\nNu ka tae míate ŋu agblɔ be xɔse nɔ ame siwo ŋu woƒo nu tsoe le Biblia me si, eye wonɔ nu siwo ŋugbe Mawu do la ŋu bum?\nNu ka tae wònyo be míanɔ nu ƒom tso nu siwo ŋugbe Yehowa do be yeawɔ na mí le etsɔme ŋu?\n1. Nu ka tae wònyo be míetea ŋu kpɔa nu siwo míekpɔ ŋutɔŋutɔ haɖe o la le susu me? (Kpɔ nɔnɔmetata si le nyati sia ƒe gɔmedzedze.)\nYEHOWA na nunana nyui aɖe mí. Eyae nye ŋutete si le mía si be míakpɔ nu siwo míekpɔ ŋutɔŋutɔ haɖe o la le susu me. Ŋutete siae nana míekpɔa mɔ na nu nyuiwo eye wònana míewɔa ɖoɖo ɖe etsɔme ŋu be míaƒo asa na kuxiwo. Yehowa ya kpɔa etsɔme, eye wògblɔa nu siwo míanɔ mɔ kpɔm na la na mí. Togbɔ be womeva míekpɔ haɖe o hã la, míate ŋu akpɔ wo le susu me ahaka ɖe edzi be woava eme godoo.—2 Korintotɔwo 4:18.\n2, 3. (a) Aleke nu siwo medzɔ haɖe o ŋu bubu ate ŋu aɖe vi na mí? (b) Biabia kawo ƒe ŋuɖoɖowoe míakpɔ le nyati sia me?\n2 Gake enye nyateƒe be ɣeaɖewoɣi la, míenɔa nu siwo mate ŋu adzɔ akpɔ o la susum. Le kpɔɖeŋu me, nyɔnuvi sue ate ŋu anɔ ekpɔm le susu me be yenɔ anyi ɖe kpakpaluʋui aɖe dzi wòkɔ ye le dzodzom le yame. Míenya be ema mate ŋu adzɔ gbeɖe o. Gake Samuel dada Hana ya nɔ nu siwo ate ŋu adzɔ ŋutɔŋutɔ la susum. Eyi edzi nɔ gbe si gbe wòakplɔ viaŋutsuvia ayi avɔgbadɔa me be wòawɔ dɔ kple nunɔlawo la kpɔm le susu me. Esia menye drɔ̃eƒenya aɖe ko o. Enye nu si wòɖo ɖe dzi me be yeawɔ. Esi Hana na ŋkeke ma nɔ susu me nɛ ɖaa ta la, ekpe ɖe eŋu wòwɔ ŋugbe si wòdo na Yehowa dzi. (1 Samuel 1:22) Ne míawo hã míebua nu siwo ŋugbe Yehowa do na mí ŋu la, ke nu siwo ava eme ŋutɔŋutɔ kpɔmee míele le susu me.—2 Petro 1:19-21.\n3 Yehowa subɔla siwo ŋu woƒo nu tsoe le Biblia me la dometɔ geɖe nɔ nu siwo ŋugbe Mawu do la kpɔm le susu me. Nu ka tae wònyo be wowɔ esia? Nu ka tae wònyo be míanɔ ale si agbea ava nɔ na mí ne Mawu ƒe ŋugbedodowo va eme la kpɔm le susu me?\nNU SIWO AVA LE ETSƆME ŊU BUBU DO ŊUSẼ WOƑE XƆSE\n4. Nu ka tae Abel anya nɔ etsɔme nyui aɖe ŋu bum?\n4 Abel ye nye ame gbãtɔ si xɔ Yehowa ƒe ŋugbedodowo dzi se. Enya nya si Yehowa gblɔ na da la esime Adam kple Xawa wɔ nu vɔ̃: “Mana fuléle nanɔ wò kple nyɔnu la dome, wò dzidzimevi kple nyɔnu la ƒe dzidzimevi dome. Eya agbã ta na wò, eye wò la, àɖu afɔkpodzi nɛ.” (1 Mose 3:14, 15) Abel menya ale si tututu nya siawo ava emee o. Gake anya nɔ ŋugble dem le nya si Mawu gblɔ ŋu vevie. Abel anɔ eɖokui biam be, ‘Ame kae da la aɖu afɔkpodzi na, ame si ava kpe ɖe amegbetɔwo ŋu be woagade blibo?’ Abel xɔe se be nu sia nu si ŋugbe Yehowa do ava eme, eye le esia ta esi wòsa vɔ na Yehowa la, edze eŋu.—Xlẽ 1 Mose 4:3-5; Hebritɔwo 11:4.\n5. Nu ka tae wònyo be Enok nɔ ale si nuwo ava nɔ le etsɔme la kpɔm le susu me?\n5 Enok nye ame bubu si xɔ Mawu dzi se vevie. Ame vɔ̃ɖi siwo nɔ ‘nya baɖawo’ gblɔm tso Mawu ŋu la domee wònɔ. Gake dzi nɔ Enok ƒo wòɖe gbeƒã Mawu ƒe gbedeasia. Egblɔ na amewo be Yehowa le ame vɔ̃ɖiwo tsrɔ̃ ge. (Yuda 14, 15) Nu kae kpe ɖe Enok ŋu wòwɔ esia? Anya nɔ ale si xexea me anɔ nenye be ame sia ame subɔa Yehowa la kpɔm ɖaa le susu me.—Xlẽ Hebritɔwo 11:5, 6.\n6. Le Tsiɖɔɖɔa megbe la, nu ka ŋue Noa anya nɔ bubum?\n6 Noa xɔ Yehowa dzi se, eya ta metsrɔ̃ le Tsiɖɔɖɔa me o. (Hebritɔwo 11:7) Eye xɔse ʋã Noa wòtsɔ lãwo sa vɔ na Yehowa. (1 Mose 8:20) Le Tsiɖɔɖɔa megbe la, nu vɔ̃ɖi wɔwɔ gado agbogbo ɖe xexea me. Nimrod dze amewo dzi ɖuɖu gɔme eye wòdi be amewo katã nadze aglã ɖe Yehowa ŋu. (1 Mose 10:8-12) Gake Noa lé xɔse me ɖe asi sesĩe. Abe Abel ene la, eya hã ka ɖe edzi be Mawu ava ɖe nu vɔ̃ kple ku ɖa gbe ɖeka. Noa anya nɔ ɣeyiɣi si me dziɖula sẽŋuta aɖeke maganɔ anyi o hã ŋu bum. Míawo hã míate ŋu anɔ ɣeyiɣi dodzidzɔname sia si tu aƒe ŋutɔ fifia la kpɔm le susu me!—Romatɔwo 6:23.\nWONƆ ƔEYIƔI SI MAWU ƑE ŊUGBEDODOWO AVA EME ŊU BUM\n7. Nu kawoe Abraham, Isak kple Yakob nɔ mɔ kpɔm na?\n7 Abraham, Isak kple Yakob siaa nɔ nu nyui siwo ava va la ŋu bum. Yehowa do ŋugbe na wo be yeayra anyigba dzi dukɔwo katã to woƒe “dzidzimeviwo” dzi. (1 Mose 22:18; 26:4; 28:14) Mawu gado ŋugbe na wo hã be woƒe ƒome ava zu dukɔ gã aɖe eye woanɔ Ŋugbedodonyigba nyui la dzi. (1 Mose 15:5-7) Esi Abraham, Isak kple Yakob nya be Yehowa ƒe ŋugbedodowo ava eme ta la, wonɔ ekpɔm le susu me be yewoƒe ƒomewo le anyigba ma dzi xoxo. Le nyateƒe me la, tso esime Adam kple Xawa wɔ nu vɔ̃ la, Yehowa kpe ɖe esubɔla wɔnuteƒewo ŋu wose egɔme be amegbetɔwo agava de blibo ake.\n8. Nu kae kpe ɖe Abraham ŋu be xɔse sẽŋu nɔ esi eye wòɖo to Yehowa?\n8 Esi xɔse sẽŋu nɔ Abraham si ta la, eɖo to Yehowa le nɔnɔme siwo sesẽ ŋutɔ gɔ̃ hã me. Abraham kple nuteƒewɔla bubuwo te ŋu nɔ nu siwo ŋugbe Yehowa do la kpɔm nyuie le susu me, togbɔ be ŋugbedodo siawo meva eme le woƒe agbenɔɣi o hã. Biblia gblɔ be: “Wokpɔ wo le adzɔge ɖaa, eye wodo ɖoaƒe na wo.” (Xlẽ Hebritɔwo 11:8-13.) Abraham nya be Yehowa wɔ ŋugbe siwo wòdo va yi la katã dzi, eya ta eka ɖe edzi be nu siwo ŋugbe Yehowa do be yeawɔ le etsɔme hã ava eme godoo.\nAme siwo ŋu woƒo nu tsoe le Biblia me nɔ mɔ kpɔm na ɣeyiɣi si me Yehowa kple eƒe dziɖuɖua akpɔ anyigba dzi nyawo gbɔ tegbee\n9. Esi Abraham xɔ Mawu ƒe ŋugbedodowo dzi se la, aleke esia kpe ɖe eŋui?\n9 Esi Abraham xɔ ŋugbe siwo Yehowa do nɛ dzi se ta la, eyi edzi wɔ nu siwo Yehowa di tso esi. Le kpɔɖeŋu me, eʋu le wo de Ur, eye tso ɣemaɣi la, meganɔ dugã aɖeke me eteƒe didi o. Enya be du mawo manɔ anyi ɖaa o, elabena woƒe dziɖulawo menye Yehowa subɔlawo o. (Yosua 24:2) Nu si wònɔ mɔ kpɔm na boŋue nye ɣeyiɣi si me Yehowa kple eƒe dziɖuɖua akpɔ anyigba dzi nyawo gbɔ tegbee. Dziɖuɖu mae nye “du si gɔmeɖoanyi ŋutɔŋutɔwo li na . . . , si ƒe aɖaŋuwɔla kple tsolae nye Mawu.” (Hebritɔwo 11:10) Abraham, Abel, Enok, Noa kple ame bubuwo xɔ ame kukuwo ƒe tsitretsitsi dzi se. Ɣesiaɣi si wode ŋugble le agbe tegbee nɔnɔ le anyigba nyui aɖe dzi ŋu la, ale si woxɔ Yehowa dzi se la me gasẽna ɖe edzi.—Xlẽ Hebritɔwo 11:15, 16.\n10. Nu ka tae wònyo be Sara nɔ ale si nuwo ava nɔ kpɔm le susu me?\n10 Abraham srɔ̃ Sara hã xɔ Yehowa ƒe ŋugbedodowo dzi se bliboe. Togbɔ be Sara tsi xɔ ƒe 90 hã la, enɔ mɔ kpɔm na ɣeyiɣi si wòadzi vi. Sara nɔ ale si viawo ava zu dukɔ gã la gɔ̃ hã kpɔm le susu me. (Hebritɔwo 11:11, 12) Nu kae na kakaɖedzi ma gbegbe nɔ esi? Eyae nye be, Yehowa gblɔ na Abraham be: “[Mayra Sara], eye mana wòadzi ŋutsuvi na wò; ɛ̃, mayrae, eye wòazu dukɔ geɖewo dada; dukɔwo ƒe fiawo adzɔ tso eme.” (1 Mose 17:16) Sara dzi viŋutsuvi abe ale si Yehowa do ŋugbee ene, si ŋkɔe nye Isak. Nukunu sia na wòka ɖe edzi be Yehowa ƒe ŋugbedodo bubuawo hã ava eme. Ne míawo hã míekpɔa nu nyui siwo katã ŋugbe Yehowa do na mí le susu me la, esia ado ŋusẽ míaƒe xɔse.\nEYI EDZI NƆ TEƑEÐOÐO LA ŊU BUM\n11, 12. Nu kae na Mose ƒe lɔlɔ̃ na Yehowa nɔ to dem ɖe edzi?\n11 Mose hã ka ɖe Yehowa ƒe ŋugbedodowo dzi. Wonyii le Egipte abe fia vi ene. Gake esi Mose lɔ̃ Yehowa wu nu bubu ɖe sia ɖe ta la, metia ɖoƒe gã kple kesinɔnuwo o. Edzila siwo nye Hebritɔwo la fia nui tso Yehowa ŋu, be Yehowa do ŋugbe be yeaɖe Hebritɔwo tso kluvinyenye me ahatsɔ Ŋugbedodonyigbaa ana wo. (1 Mose 13:14, 15; 2 Mose 2:5-10) Zi ale si Mose nɔ ŋugbedodo mawo ŋu bum la, zi nenemae eƒe lɔlɔ̃ na Yehowa nɔ to dem ɖe edzi.\n12 Biblia gblɔ nu si ŋu bum Mose nɔ la na mí ale: “Le xɔse me Mose, esime wòtsi la, egbe be woagayɔ ye be Farao vinyɔnu la ƒe vi o, eye wòtiae be yeakpe fu kple Mawu ƒe dukɔ la, wu be yease nu vɔ̃ ƒe vivi si nɔa anyi ɣeyiɣi kpui aɖe ko, elabena ebu ŋukpe si wodoe abe Kristo la ene be exɔ asi sãsãsã wu Egipte ƒe kesinɔnuwo, elabena eƒe ŋku nɔ teƒeɖoɖofetu la dzi tututu.”—Hebritɔwo 11:24-26.\n13. Nu ka tae wònyo be Mose nɔ Yehowa ƒe ŋugbedodowo ŋu bum?\n13 Mose anya nɔ ŋugbe si Yehowa do be yeaɖe Hebritɔwo tso kluvinyenye me la ŋu bum vevie. Abe Yehowa subɔla bubuawo ene la, Mose nyae be Yehowa aɖe amegbetɔwo tso ku si me. (Hiob 14:14, 15; Hebritɔwo 11:17-19) Eya ta Mose nya ale si gbegbe Yehowa lɔ̃ eƒe amewo. Esia na Mose ƒe lɔlɔ̃ na Yehowa kple xɔse me sẽ ɖe edzi. Ekpe ɖe eŋu wòyi edzi subɔ Yehowa le eƒe agbe me katã. (5 Mose 6:4, 5) Esi Farao do ŋɔdzi na Mose be ne eke atsɛ gado ɖe ye ŋkume yeana woawui la, mevɔ̃ kura o. Enyae be Yehowa aɖo eteƒe na ye godoo.—2 Mose 10:28, 29.\nNƆ NU SIWO MAWU ƑE DZIÐUÐUA AVA WƆ LA ŊU BUM\nÐe nèkpɔnɛ le susu me be yele nu siwo ŋugbe Yehowa do na ye la wɔm le xexe yeyea mea? (Kpɔ memama 15)\n14. Nu kae ame aɖewo susuna le etsɔme ŋu?\n14 Ne ame geɖe le etsɔme ŋu bum la, nu siwo madzɔ gbeɖe o ye vaa susu me na wo. Le kpɔɖeŋu me, ame aɖewo siwo da ahe kolikoli la nɔa drɔ̃e kum be yewoava zu gãtɔ gãwo, eye naneke magahiã yewo o. Gake Biblia gblɔ na mí be agbenɔnɔ le Satana ƒe xexe sia me ayɔ fũu kple “fukpekpe kple nuxaxa.” (Psalmo 90:10) Ame aɖewo hã susuna be amegbetɔwo ƒe dziɖuɖu aɖe akpɔ xexea me ƒe kuxiwo gbɔ. Gake Biblia na míenya be Mawu ƒe dziɖuɖua koe ate ŋu awɔ esia. (Daniel 2:44) Ame geɖe hã susuna be alea koe nuwo anɔ le xexea me ɖaa. Gake Biblia ka ɖe edzi na mí be Mawu atsrɔ̃ xexe vɔ̃ɖi sia. (Zefaniya 1:18; 1 Yohanes 2:15-17) Ame siwo katã nɔa mɔ kpɔm na nu siwo to vovo na nu siwo Yehowa ɖo be yeawɔ la ƒe mɔkpɔkpɔ azu dzodzro.\n15. (a) Nu ka tae wònyo be míanɔ nu siwo ŋugbe Mawu do na mí la kpɔm le susu me? (b) Gblɔ nu siwo nèle mɔ kpɔm na la dometɔ ɖeka.\n15 Yehowa do nu nyui geɖewo ŋugbe na mí. Ɣeyiɣi si nu siawo ava eme ŋu bubu ana dzi nanɔ mía dzɔm eye dzi naɖo mía ƒo míayi edzi asubɔe. Ðe nèkpɔnɛ le susu me be yele nu siwo ŋugbe Yehowa do na ye la wɔm, eɖanye le dziƒo alo anyigba dzia? Ne wò mɔkpɔkpɔe nye be yeanɔ agbe tegbee le anyigba dzi la, ekema kpɔe le susu me be yee nye ema le dɔ wɔm kple xɔlɔ̃wo be anyigba la nazu paradiso nyui aɖe. Ame siwo le dɔawo dzi kpɔm la tsɔ ɖe le eme na wò vevie. Eye ame sia ame si ƒo xlã wò la lɔ̃ Yehowa abe wò ke ene. Èle lãmesẽ me, ŋusẽ le ŋuwò, eye naneke kura mele fu ɖem na wò o. Dzi le dzɔwòm elabena àte ŋu azã wò ŋutete kple aɖaŋu atsɔ akpe ɖe ame bubuwo ŋu be woakafu Yehowa. Ðewohĩ èle nu fiam ame siwo wogbɔ agbee la be woanya Yehowa. (Yohanes 17:3; Dɔwɔwɔwo 24:15) Nu siawo kpɔkpɔ le susu me menye drɔ̃ekuku o. Elabena nu si Biblia gblɔ tso etsɔme ŋu na míeka ɖe edzi be nya siawo katã ava eme.—Yesaya 11:9; 25:8; 33:24; 35:5-7; 65:22.\nƑO NU TSO NU SIWO NÈLE MƆ KPƆM NA ŊU\n16, 17. Nu ka tae wònyo be míanɔ nu ƒom tso nu siwo ŋugbe Yehowa do be yeawɔ na mí le etsɔme la ŋu?\n16 Ne míegblɔa nu siwo míele mɔ kpɔm be míava wɔ le xexe yeyea me na mía nɔewo la, míekpena ɖe mía nɔewo ŋu be míaƒe susu nanɔ nu nyui siwo gbɔna ŋu. Míenya nu si tututu mía dometɔ ɖe sia ɖe awɔ ɣemaɣi ya o. Gake ne míeƒoa nu tso nu siwo míele mɔ kpɔm na ŋu la, míeɖenɛ fiana be míexɔ Yehowa ƒe ŋugbedodowo dzi se. To esia dzi la, míedea dzi ƒo na mía nɔewo be míayi edzi asubɔ Yehowa le ɣeyiɣi sesẽ siawo me, abe ale si apostolo Paulo kple nɔvi siwo nɔ Roma la wɔe ene.—Romatɔwo 1:11, 12.\n17 Zi ale si míele nu siwo ŋugbe Yehowa do be yeawɔ na mí le etsɔme ŋu bum la, zi nenemae míeɖea susu ɖa le míaƒe kuxiwo dzii. Gbe ɖeka esi Petro tsi dzi la, egblɔ na Yesu be: “Kpɔ ɖa! Míegblẽ nuwo katã ɖi hedze yowòme; ke nu kae ava nye mía tɔ?” Esi Yesu di be Petro kple nusrɔ̃la bubuawo ƒe susu nanɔ nu nyui siwo woava wɔ le etsɔme ŋu ta la, egblɔ na wo be: “Ne Amegbetɔvi la bɔbɔ nɔ eƒe ŋutikɔkɔefiazikpui dzi la, mi ame siwo dze yonyeme hã mianɔ anyi ɖe fiazikpui wuieve dzi adrɔ̃ ʋɔnu Israel to wuieveawo. Eye ame sia ame si gblẽ aƒewo alo nɔviŋutsuwo alo nɔvinyɔnuwo alo fofo alo dada alo viwo alo agblewo ɖi le nye ŋkɔ ta la, akpɔ wo ɖe eteƒe zi alafa, eye wòanyi agbe mavɔ dome.” (Mateo 19:27-29) Eya ta Petro kple nusrɔ̃la mamlɛawo ate ŋu akpɔe le susu me be yewoe nye ema le fia ɖum kple Yesu le dziƒo hele kpekpem ɖe amegbetɔ toɖolawo ŋu le anyigba dzi be woagazu ame deblibowo ake.\n18. Nu ka tae wònyo be míanɔ ɣeyiɣi si Mawu ƒe ŋugbedodowo ava eme la kpɔm le susu me?\n18 Míeva kpɔ nu si kpe ɖe Yehowa subɔlawo ŋu be xɔse sẽŋu nɔ wo si. Abel kpɔ nu nyui si ŋugbe Yehowa do la le susu me, eye esi wòxɔ ŋugbedodo ma dzi se ta la, eƒe nu dze Yehowa ŋu. Esi Abraham ƒe susu nɔ ɣeyiɣi si Yehowa ƒe ŋugbedodo ku ɖe “dzidzimevi” la ŋu ava eme ŋu ta la, eɖo to Yehowa le nɔnɔme siwo sesẽ ŋutɔ gɔ̃ hã me. (1 Mose 3:15) Mose ƒe ŋku nɔ teƒeɖoɖo si ŋugbe Yehowa do nɛ ŋu, eye esia kpe ɖe eŋu wòlɔ̃ Yehowa heyi edzi wɔ nuteƒe nɛ. (Hebritɔwo 11:26) Ne míawo hã míekpɔa ɣeyiɣi si Yehowa ƒe ŋugbedodowo katã ava eme le susu me la, míaƒe lɔlɔ̃ na Yehowa kple xɔse me asẽ ɖe edzi. Le nyati si kplɔe ɖo me la, míadzro mɔ bubu siwo nu míazã nuwo kpɔkpɔ le susu me ƒe ŋutetea le.\n“Wokpɔ” nu siwo ŋugbe Mawu do: Efia be Abraham kple nuteƒewɔla bubuwo nɔ nu siwo ŋugbe Yehowa do la kpɔm le susu me. Wonɔ nu siawo ŋu bum vevie eye woka ɖe edzi be woava eme pɛpɛpɛ abe ale si Yehowa gblɔe ene. Míawo hã míate ŋu anɔ nu siwo míawɔ le ɣeyiɣi si me Yehowa kple eƒe dziɖuɖua le anyigba dzi nyawo gbɔ kpɔm la kpɔm le susu me\nBe míaxɔ Mawu kple eƒe ŋugbedodowo dzi ase: Esia fia be kpeɖodzi sẽŋu le mía si be nu siwo ŋu míeɖoa dzi ɖo siwo míekpɔna kple ŋku o la li ŋutɔŋutɔ. Eye míeka ɖe edzi bliboe be nu sia nu si ŋugbe Mawu do la ava eme\nGBETAKPƆXƆ—TATA SI MÍESRƆ̃NA May 2015


Lododowo 26 | Biblia Le Internet Dzi | Xexe Yeye Gɔmeɖeɖe\nKuviatɔ ƒe nuwɔnawo (13-16)\nMègade nu ame bubu ƒe dzre me o (17)\nMenye nu sia nue wotsɔ wɔa fefee o (18, 19)\nNe nake meli o la, dzo tsina (20, 21)\nAmeŋugblẽla ƒe nyawo le abe nuɖuɖu vivi ene (22)\n26 Abe ale si sno le le dzomeŋɔli kple tsidzadza le le nuŋeɣi ene la,Nenemae bubu medze bometsila o.+ 2 Ale si xevi medzona dzodzro o, eye sagbadre mesaa agba dzodzro o la,Nenemae fiƒode hã mevana dzodzro o.* 3 Sɔƒoka li na sɔ, numega li na tedzi,+Eye ameƒoti li na bometsila ƒe dzime.+ 4 Mègaɖo nya ŋu na bometsila ɖe eƒe movidzɔdzɔ nuNe wò hã nàva nɔ abe eya ene o.* 5 Ðo nya ŋu na bometsila ɖe eƒe movidzɔdzɔ nuNe wòagabu eɖokui nunyalae o.+ 6 Ame si de du asi na bometsilaLe abe ame si lã eya ŋutɔ ƒe afɔ hewɔ nu vevi eɖokui* ene. 7 Ale si atatututɔ ƒe afɔ le la,*Nenemae lododo nɔna le bometsila ƒe nu me.+ 8 Ne wode bubu bometsila ŋu la,Ele abe kpee wobla ɖe akafo me ene.+ 9 Ale si ŋù le le ahamula si me la,Nenemae lododo le le bometsila ƒe nu me. 10 Ame si haya bometsila alo ame si tso eme va yina la,Le abe aŋutrɔdala si le nu sia nu ko dam la ene.* 11 Ale si avu trɔna ɖe eƒe xeɖeɖe ŋui la,Nenemae bometsila gbugbɔa eƒe bometsinu wɔnae.+ 12 Èkpɔ ame si le eɖokui bum nunyalaea?+ Mɔkpɔkpɔ li na bometsila wui. 13 Kuviatɔ be: “Dzata le mɔ dzi,Dzata le ablɔ me!”+ 14 Ale si ʋɔtru trona le eƒe megbega mee la,Nenemae kuviatɔ nɔa tɔtrɔm le eƒe aba dzii.+ 15 Kuviatɔ de asi nuɖugba me,Ke ale si wòatsɔe ade nu mee gɔ̃ hã zu dɔ nɛ.+ 16 Kuviatɔ bua eɖokui nunyalaeWu ame adre siwo ƒe nyaŋuɖoɖo me susu le. 17 Ame si tso eme va yina, eye dzi kui ɖe dzre si metsɔ egbɔ o ŋu* la,Le abe ame si lé to na avu ene.+ 18 Ale si aɖaʋatɔ daa nu sia nu si dea abi ame ŋu kpakple aŋutrɔ hewua amee la, 19 Nenemae ame si flua ehavi hegblɔna be, “Fefem ko mele!” la le.+ 20 Ne nake meli o la, dzo tsina,Eye ne ameŋugblẽla meli o la, dzre kena.+ 21 Ale si aka nana dzo xɔna, eye nake nana dzo bina la,Nenemae ŋutsu dzrewɔla ƒlɔa dzo ɖe dzre tee.+ 22 Ameŋugblẽla ƒe nyawo le abe nuɖuɖu vivi ene;*Wominɛ wòyina keke dɔgbo me ke.+ 23 Nya ŋɔnɔe* si tso dzi vɔ̃ɖi me la,Le abe sonu gaglɛ si ŋu wofa klosalo ɖo ene.+ 24 Fuléla tsɔa eƒe numenyawo ɣlana ame si ƒomevi wònye,Evɔ beble sɔŋ ye ɣla ɖe dzi me nɛ. 25 Togbɔ be eƒe nyawo vivina hã la, mègaxɔ edzi se o,Elabena ŋunyɔnu adre le eƒe dzi me.* 26 Ne etsɔ beble tsyɔ eƒe fuléle dzi hã,Woaklo nu le eƒe vɔɖivɔ̃ɖi dzi le amewo dome. 27 Ame si le ʋe ɖem la, eya ŋutɔ age adze eme,Eye ame si le kpe mlim la, kpe la atrɔ ava dze eya ŋutɔ dzi.+ 28 Alakpaɖe léa fu ame si dome wògblẽ,Eye nuyi si ɖɔa kesekuku na ame hea gbegblẽ vanɛ.+\n^ Agate ŋu afia, “Nenema kee womeƒoa fi dea ame dzodzro o.”\n^ Alo, “Ne nàva sɔ kplii o.”\n^ Egɔmeɖeɖe tẽe, “heno ŋutãsesẽ.”\n^ Alo, “ƒe afɔ nɔa yame gblɔyii la.”\n^ Alo, “si dea abi ame sia ame ŋu ene.”\n^ Agate ŋu afia, “eye dzi kui wòde nu dzre si metsɔ egbɔ o me.”\n^ Alo, “abe nuɖuɖu vivi si woaɖu hamham ene.”\n^ Egɔmeɖeɖe tẽe, “Aɖe ŋanɛ.”\n^ Alo, “Elabena eƒe dzi nye ŋunyɔ blibo.”


Agbe Nɔnɔ Alesi Wòadze Mawu Ŋu | Biblia ƒe Nufiafia\nGBE BUBU Acholi Afrikaans Albanian Amharic Arabic Armenian Armenian (West) Assamese Ateso Australia Tokunɔgbe Aymara Bambara Baoule Basque Bengali Bicol Bislama Bissau Guinean Creole Boulou Britain Tokunɔgbe Bulgarian Cakchiquel (Central) Cambodian Catalan Cebuano Chichewa Chile Tokunɔgbe Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Costa Rica Tokunɔgbe Croatian Czech Dangme Danish Drehu Dutch Ecuador Tokunɔgbe Efik Estonian Eŋlisi Eʋegbe Faroese Fijian Finland Tokunɔgbe Finnish France Tokunɔgbe Franse Ga Galician Garifuna Georgian German Germany Tokunɔgbe Greek Greenlandic Guarani Gujarati Gun Guna Haitian Creole Hausa Hebrew Herero Hiligaynon Hindi Hiri Motu Hmong (Ɣi) Hungarian Hungary Tokunɔgbe Iban Ibanag Icelandic Igbo Iloko Indonesian Isoko Italian Japan Tokunɔgbe Japanese Jula Kabiye Kabyle Kalenjin Kannada Karen (S'gaw) Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Konkani (Roman) Korea Tokunɔgbe Korean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Laotian Latvian Lhukonzo Lingala Lithuanian Low German Luganda Lugbara Lunda Luo Luvale Macedonian Malagasy Malay Malayalam Maltese Mam Mapudungun Marathi Marshallese Mauritian Creole Maya Mazatec (Huautla) Mende Mexico Tokunɔgbe Mingrelian Miskito Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Niuean Norwegian Nuer Nyaneka Nyungwe Nzema Oromo Ossetian Otetela Otomi (Mezquital Valley) Palauan Pangasinan Papiamento (Aruba) Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Poland Tokunɔgbe Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Rarotongan Romanian Rotuman Runyankore Russia Tokunɔgbe Russian Rutoro Samoan Sango Saramaccan Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Turkmen (Cyrillic) Tuvaluan Tuvinian Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Uruund Uzbek Uzbek (Roman) Valencian Venda Venezuela Tokunɔgbe Vezo Vietnamese Wallisian Waray-Waray Wayuunaiki Welsh Wolaita Wolof Xhosa Yapese Yoruba Zande Zapotec (Isthmus) Zapotec (Lachiguiri) Zimbabwe Tokunɔgbe Zulu\nAgbe Nɔnɔ Alesi Wòadze Mawu Ŋu\nAleke nàwɔ anye Mawu xɔlɔ̃?\nAleke nya si Satana fɔ ɖe te la ka wòe?\nNuwɔna kawoe medzea Yehowa ŋu o?\nAleke nàwɔ anɔ agbe si dzea Mawu ŋu?\n1, 2. Yɔ amesiwo nye Yehowa xɔlɔ̃ kplikplikpliwo dometɔ aɖewo.\nAMEKA ƒomevie nàdi be yeatia wòanye xɔ̃wò? Godoo la, àdi be yeatia amesi ƒe nukpɔsusuwo, didiwo, kple agbenɔnɔ nyoa ŋuwò eye wosɔ kple tɔwò. Eye àdi be yeadze xɔ̃ amesi ɖea nɔnɔme nyuiwo fiana, abe amesi ɖia anukware eye wònyoa dɔme ene.\n2 Tso blema ke la, Mawu le ame aɖewo tiam be woanye ye xɔlɔ̃ kplikplikpliwo. Le kpɔɖeŋu me, Yehowa yɔ Abraham be ye xɔlɔ̃. (Yesaya 41:8; Yakobo 2:23) Esi Dawid nye amesi ƒomevi Yehowa lɔ̃na ta la, Mawu gblɔ tso eŋu be enye ‘amesi ƒe nu dze yeƒe dzi ŋu.’ (Dɔwɔwɔwo 13:22) Nenema ke nyagblɔɖila Daniel hã nye amesi Yehowa ‘lɔ̃ vevie.’—Daniel 9:23.\n3. Nukatae Yehowa tiana ame aɖewo wonyea exɔlɔ̃wo?\n3 Nukatae Yehowa na Abraham, Dawid, kple Daniel nye exɔlɔ̃wo? Egblɔ na Abraham be: “Èɖo to nye gbe.” (Mose I, 22:18) Esia fia be Yehowa tena ɖe amesiwo wɔa nusi wòdi tso wo si ɖokuibɔbɔtɔe la ŋu. Egblɔ na Israel-viwo be: “Mise nye gbe, ne manye miaƒe Mawu, eye miawo mianye nye dukɔ.” (Yeremya 7:23) Ne èɖo to Yehowa la, wò hã àte ŋu anye exɔlɔ̃!\nYEHOWA DOA ŊUSẼ EXƆLƆ̃WO\n4, 5. Aleke Yehowa doa ŋusẽ eƒe amewoe?\n4 Bu nusiwo gbegbe míakpɔ tso xɔlɔ̃dzedze Mawu me ŋu kpɔ. Biblia la gblɔ be Yehowa le mɔnukpɔkpɔwo dim be ‘yeado ŋusẽ amesiwo ku ɖe eyama ŋu kple woƒe dzi blibo.’ (Kronika II, 16:9) Aleke Yehowa ado ŋusẽ wòe? Mɔnu ɖekae nye esi wòɖe gblɔ le Psalmo 32:8, be: “[Nye Yehowa] mafia nu wò, eye mafia mɔ, si nato la wò; maɖo aɖaŋu na wò, eye nye ŋku anɔ ŋuwò.”\n5 Nya siawo ɖe alesi gbegbe Yehowa léa be na amee fia nyuie ŋutɔ! Ana mɔfiame si nèhiã la wò eye wòadzɔ ŋuwò esi nèle eƒe mɔfiamewo dzi wɔm. Mawu di be yeakpe ɖe ŋuwò nàto tetekpɔwo kple dodokpɔwo me ado dedie. (Psalmo 55:23) Eyata ne ètsɔ dzi blibo subɔ Yehowae la, kakaɖedzi si nɔ hakpala la si ate ŋu anɔ wò hã asiwò, esi wògblɔ be: “Metsɔa Yehowa ɖoa ŋkunye me ɖaa; ne ele nye nuɖusi me la, ke maɖe le tenye o.” (Psalmo 16:8; 63:9) Nyateƒee, Yehowa ate ŋu akpe ɖe ŋuwò nànɔ agbe alesi wòadze eyama ŋu. Gake ènya hã be Mawu ƒe futɔ aɖe li si ƒe didi enye be yeana nàdo kpo esia wɔwɔ.\nSATANA ƑE NYAƲIƲLI\n6 Woɖe alesi Satana Abosam tsɔ nya ɖe Mawu ƒe dziɖulanyenye ŋu me le agbalẽ sia ƒe Ta 11 lia me. Satana tso Mawu nu be enye ameblela eye nya si wògblɔ fia be Yehowa wɔ nu gbegblẽ be meɖe mɔ na Adam kple Xawa be woatso nya me na wo ɖokui le nusi nye nyui kple vɔ̃ ŋu o. Le Adam kple Xawa ƒe nuvɔ̃medzedze megbe, esi wo viwo va nɔ agbɔ sɔm ɖe anyigba dzi la, Satana tsɔ nya ɖe susu si le amegbetɔwo katã si ɖe mawusubɔsubɔ ŋu la ŋuti. Satana ƒe nutsotso enye, “Menye esi amewo lɔ̃ Mawu tae wole esubɔm ɖo o. Ne wona mɔnukpɔkpɔm la, mate ŋu atrɔ amesiame ɖa tso Mawu gbɔ.” Nuŋlɔɖi si ku ɖe ŋutsu aɖe si woyɔna be Hiob ŋu ɖee fia be emae nye nusi ƒe adegbe Satana ƒo. Amekae nye Hiob, eye aleke nya si ʋlim Satana le va ku ɖe eŋui?\n7, 8. (a) Nukae na Hiob to vovo na eŋɔlimetɔwo? (b) Aleke Satana ɖee fiae be menye susu nyui ye le Hiob si wòtsɔ subɔa Mawui o?\n7 Hiob nɔ agbe anye ƒe 3,600 aɖewoe nye si va yi. Ame nyui ye wònye, elabena Yehowa gblɔ le eŋu be: “Enye ame maɖifɔ, ame dzɔdzɔe kple mawuvɔ̃la, eye wòtsri nu vɔ̃ɖi, eye ame aɖeke mede enu le anyigba dzi o.” (Hiob 1:8) Hiob ƒe nu dze Mawu ŋu.\n8 Satana tsɔ nya ɖe susu si ta Hiob subɔa Mawui ŋu. Abosam gblɔ na Yehowa be: “Ðe menye wòe tɔ kpɔ ɖe eya [Hiob] ŋutɔ kple eƒe nuwo katã ŋu godoo oa? Èyra eƒe aƒe kpakple eƒe asinudɔwɔwɔwo, eye eƒe lãhawo gbagba ɖe anyigba dzi. Ke do asi ɖa, ne nàde asi nusiwo katã le esi la ŋu kpɔ, be magbe wò nya ɖe ŋkuwò me keŋ oa?”—Hiob 1:10, 11.\n9. Nukae Yehowa wɔ tso Satana ƒe nyaʋiʋlia ŋu, eye nukatae?\n9 Satana to esia me nɔ nya ʋlim be nusiwo Hiob kpɔna tsoa Mawu gbɔ tae wònɔ esubɔm ɖo. Abosam gblɔ hã be ne wodo Hiob kpɔ la, atrɔ ɖa le Mawu yome. Nukae Yehowa wɔ tso Satana ƒe nyaʋiʋlia ŋu? Esi wònye susu si ta Hiob le Mawu subɔm ɖoe nye nya si fɔ ɖe te ta la, Yehowa ɖe mɔ na Satana be wòado Hiob akpɔ. To esia me la, adze ƒã ne Hiob lɔ̃ Mawu alo melɔ̃e o.\nWODO HIOB KPƆ\n10. Dodokpɔ kawoe va Hiob dzi, eye aleke wòwɔ nui?\n10 Enumake Satana to mɔ vovovowo dzi he dodokpɔwo va Hiob dzii. Wofi Hiob ƒe lãha aɖewo eye wotsrɔ̃ mamlɛawo. Azɔ hã wowu eƒe dɔlawo dometɔ akpa gãtɔ. Esia na wòɖo gakuxi sesẽ me. Eyome afɔku gã aɖe dzɔ esi Hiob ƒe vi ewoawo katã ku le ahomya aɖe si tu me. Gake le nɔnɔme sesẽ siawo katã me la, “Hiob mewɔ nuvɔ̃ o, eye mebu vɔ̃ aɖeke ɖe Mawu ŋu o.”—Hiob 1:22.\n11. (a) Nya evelia kae Satana tsɔ ɖe Hiob ŋu, eye nukae Yehowa wɔ? (b) Aleke Hiob wɔ nui esime wohe dɔléle si me vevesese heliheli le va edzii?\n11 Satana mesee ɖe afima o. Anya wɔ nɛ be togbɔ be Hiob te ŋu do dzi nɔ te ɖe eƒe nunɔamesiwo ƒe bubu, kpakple eƒe subɔviwo kple viawo ƒe ku nu hã la, ne edze dɔ vevie ya la, atrɔ le Mawu yome godoo. Yehowa ɖe mɔ na Satana wòhe dɔléle nyɔŋu aɖe si me vevesese heliheli nɔ va Hiob dzii. Gake esia gɔ̃ hã megblẽ Hiob ƒe Mawu dzixɔxɔse me o. Nya si wòtsɔ tameɖoɖo kplikpaa gblɔ boŋ enye: “Nyemasẽ nu le nye fɔmaɖimaɖi ŋu, vaseɖe esime mamia nu o.”—Hiob 27:5.\nWoɖo Hiob ƒe nuteƒewɔwɔ me léle ɖe asi teƒe nɛ\n12. Aleke Hiob na wokpɔ ŋuɖoɖo na nya si Abosam fɔ ɖe tee?\n12 Hiob menya be Satanae nɔ fukpekpe siawo hem va ye dzi o. Esi Hiob menya nya si Abosam fɔ ɖe te ku ɖe Yehowa ƒe dziɖulanyenye ŋu o ta la, ewɔ nɛ be anye Mawu gbɔe yeƒe fukpekpeawo tso. (Hiob 6:4; 16:11-14) Ke hã, ekpɔtɔ lé nuteƒewɔwɔ me ɖe asi na Yehowa. Eye Hiob ƒe nuteƒewɔwɔ me léle ɖe asi ɖo kpe edzi be nya si Satana fɔ ɖe te be ɖokuitɔdidi ƒe susuwoe Hiob tsɔ le Mawu subɔmee la nye aʋatso!\n13. Nukae do tso Hiob ƒe nuteƒewɔwɔ na Mawu me léle ɖe asi me?\n13 Hiob ƒe nuteƒewɔwɔ me léle ɖe asi na be Yehowa kpɔ ŋuɖoɖo nyui aɖe na Satana ƒe gbetɔame vɔ̃ɖi ɖigbɔame la. Yehowa xɔlɔ̃e Hiob nye vavã, eye Mawu ɖo eteƒe nɛ geɖe ɖe eƒe nuteƒewɔwɔ me léle ɖe asi ta.—Hiob 42:12-17.\nALESI NYA LA KA WÒE\n14, 15. Nukata míate ŋu agblɔ be nya si Satana tsɔ ɖe Hiob ŋu la ka amegbetɔwo katã?\n14 Menye Hiob ŋu koe Satana tsɔ nuteƒewɔwɔ na Mawu me léle ɖe asi ƒe nya la ɖo o. Wò hã èle eme. Lododowo 27:11 na esia dze ƒã, afisi Yehowa ƒe Nya la gblɔ le be: “Vinye, dze nunya, be nado dzidzɔ na nye dzi, ne mate ŋu aɖo nya ŋu na amesiwo le alɔme ɖem le ŋunye.” Nya siawo, siwo woŋlɔ ƒe alafa geɖe le Hiob ƒe ku megbe, ɖee fia be Satana kpɔtɔ le alɔme ɖem le Mawu ŋu eye wòle Mawu subɔlawo nu tsom. Ne alesi míenɔa agbee dzea Yehowa ŋu la, ekema míele asi kpem ɖe eŋu be wòakpɔ ŋuɖoɖo na Satana ƒe alakpa nutsotsoawo, eye míetoa esia wɔwɔ me doa dzidzɔ na Mawu ƒe dzi. Aleke nèbu tso esia ŋu? Ðe manye mɔnukpɔkpɔ gã aɖe be wò hã nàkpe asi ɖe eŋu woakpɔ ŋuɖoɖo na Abosam ƒe alakpa nutsotsowo, nenye be esia abia be nàwɔ tɔtrɔ aɖewo le wò agbenɔnɔ me gɔ̃ hã oa?\n15 De dzesii be Satana gblɔ be: ‘Amegbetɔ atsɔ nusiwo katã le esi la, ana ɖe eƒe agbe ta.’ (Hiob 2:4) Esi Satana yɔ “amegbetɔ” la, ena eme kɔ ƒã be amegbetɔwo katã ŋue yetsɔ nya ɖo, ke menye Hiob ɖeɖe ko o. Nya vevi aɖee nye ma. Satana tsɔ nya ɖe wò nuteƒewɔwɔ na Mawu me léle ɖe asi ŋu. Nusi dim Abosam le be yeakpɔ koe nye be nàgbe toɖoɖo Mawu ahatrɔ ɖa le mɔ dzɔdzɔetɔ dzi ne nɔnɔme sesẽwo do mo ɖa. Aleke Satana le esia ƒe agbagba dzemee?\n16. (a) Mɔnu kawo zãm Satana le be yeatsɔ atrɔ amewo ɖa tso Mawu ŋu? (b) Aleke Abosam ate ŋu azã mɔnu siawo ɖe ŋuwòe?\n16 Abe alesi míedzro eme le Ta 10 lia me ene la, Satana zãa mɔnu vovovowo be yeatsɔ atrɔ amewo ɖa le Mawu yome. Mɔnu ɖekae nye be edzea ame dzi “abe dzata, si le gbe ɖem hele ame dim, be yeavuvu ami ene.” (Petro I, 5:8) Eyata Satana ƒe ŋusẽkpɔɖeamedzi te ŋu dzena ne xɔlɔ̃wo, ƒometɔwo, alo ame bubuwo tsi tre ɖe wò Biblia sɔsrɔ̃ ŋu, ale be màte ŋu atsɔ nusiwo srɔ̃m nèle ade dɔwɔwɔ me o. * (Yohanes 15:19, 20) Mɔnu bubu enye be Satana ŋutɔ “trɔa eɖokui wɔa kekeli ƒe dɔla.” (Korintotɔwo II, 11:14) Abosam ate ŋu azã mɔnu aɖewo siwo menya kpɔna dzea sii bɔbɔe o be yeatsɔ able wò ahakplɔ wò atrae be nàganɔ agbe si dzea Mawu ŋu o. Ate ŋu azã dziɖeleameƒo hã, ɖewohĩ ana nàse le ɖokuiwò me be màte ŋu awɔ nusi dzea Mawu ŋu gbeɖe o. (Lododowo 24:10) Satana ɖale nu wɔm abe ‘dzata si le gbe ɖem’ loo alo abe “kekeli ƒe dɔla” ene o, nya ɖeka ko ʋlim wòle: Ele gbɔgblɔm be ne èdo go tetekpɔwo alo dodokpɔwo la, àdzudzɔ Mawu subɔsubɔ. Aleke nàwɔ aɖo nya si wòfɔ ɖe te la ŋu ahalé nuteƒewɔwɔ na Mawu me ɖe asi abe alesi Hiob wɔe ene?\nYEHOWA ƑE SEDEDEWO DZI WƆWƆ\n17. Susu ka koŋ tae wòle be míawɔ Yehowa ƒe sededewo dzi?\n17 Àte ŋu ana woakpɔ ŋuɖoɖo na Satana ƒe nya si wòfɔ ɖe te ne ènɔa agbe wòdzea Mawu ŋu. Nukae esia wɔwɔ bia? Biblia la ɖo eŋu be: “Tsɔ wò dzi blibo kple wò luʋɔ blibo kpakple wò ŋusẽ katã lɔ̃ Yehowa, wò Mawu la.” (Mose V, 6:5) Ne wò lɔlɔ̃ na Mawu de to geɖe wu la, didia anɔ mewò ɣesiaɣi be nàwɔ nusiwo wòdi tso asiwò. Apostolo Yohanes ŋlɔ be: “Lɔlɔ̃ na Mawu enye si bena, míalé eƒe seawo me ɖe asi.” Ne ètsɔ wò dzi blibo lɔ̃ Yehowae la, àkpɔe be “eƒe seawo mesesẽ o.”—Yohanes I, 5:3.\n18, 19. (a) Se siwo Yehowa de dometɔ aɖewoe nye kawo? (Kpɔ aɖaka si le axa 122.) (b) Aleke míewɔ nya be Mawu mebiana nusi míate ŋui o tsoa mía si o?\n18 Se kawoe Yehowa de? Eƒe seawo dometɔ aɖewo ku ɖe nuwɔna aɖewo siwo wòle be míatsri ŋu. Eƒe kpɔɖeŋu aɖewo dze le aɖaka si le axa 122 me, si ƒe tanyae nye “Tsri Nuwɔna Siwo Yehowa Lé Fui.” Àkpɔ nuwɔna aɖewo siwo ŋu Biblia tsi tre ɖo le afima. Ne èkpɔ nuwɔna siwo woŋlɔ ɖe afima zi gbãtɔ la, awɔ na wò be menye nu gbegblẽ gãwoe wo dometɔ aɖewo nye o. Gake ne èxlẽ mawunyakpukpui siwo kpe ɖe eŋu hede ŋugble le wo ŋu vɔ la, àva kpɔ alesi gbegbe nunya le Yehowa ƒe sededewo mee. Ðewohĩ tɔtrɔwo wɔwɔ le wò agbe nɔnɔ mee anye nu sesẽtɔ kekeake si nàdze ŋgɔe. Gake agbe nɔnɔ alesi wòadze Mawu ŋu ahe dzidzeme kple dzidzɔ gãtɔ kekeake vɛ na wò. (Yesaya 48:17, 18) Eye enye nusi nàte ŋu awɔ. Aleke míewɔ nya?\n19 Yehowa mebiana nusi míate ŋu awɔ o tsoa mía si gbeɖe o. (Mose V, 30:11-14) Enya nusi míate ŋu awɔ kple míaƒe ŋutetewo wu mía ŋutɔwo gɔ̃ hã. (Psalmo 103:14) Gawu la, Yehowa ate ŋu ado ŋusẽ mí be míaɖo to ye. Apostolo Paulo ŋlɔ bena: ‘Nuteƒewɔla enye Mawu, amesi mana mɔ bena, woate mi akpɔ awu alesi miate ŋui la o; ke ana gododo le tetekpɔ me hã nakpe ɖe eŋuti, bene miate ŋu atsɔe.’ (Korintotɔwo I, 10:13) Yehowa ate ŋu ana “ŋusẽ ƒe agbɔsɔsɔ, si gbã go” la wò be nàte ŋu ado dzi le tetekpɔwo me. (Korintotɔwo II, 4:7) Esi Paulo do dzi to tetekpɔ geɖewo me megbe la, egblɔ be: “Metea ŋu wɔa nuwo katã le . . . amesi doa ŋusẽm la me.”—Filipitɔwo 4:13.\nNƆNƆME SIWO DZEA MAWU ŊU TUTU ÐO\n20. Nɔnɔme siwo dzea Mawu ŋu kawòe wòle be wòasu asiwò, eye nukatae esiawo le vevie?\n20 Ke hã, menye nusiwo Yehowa lé fui la tsitsri koe ana míaƒe nu nadze eŋu o. Nusi gahiã enye be nàlɔ̃ nusiwo wòlɔ̃na. (Romatɔwo 12:9) Ðe menye amesiwo ƒe nukpɔsusuwo, didiwo, kple agbenɔnɔ nyoa ŋuwò eye wosɔ kple tɔwòe nàdi be yeadze xɔ̃e oa? Xɔlɔ̃ mawo dimee Yehowa hã le. Eyata srɔ̃ alesi nàlɔ̃ nusiwo Yehowa lɔ̃na vevie la. Woƒo nu tso nusiawo dometɔ aɖewo ŋu le Psalmo 15:1-5, afisi míexlẽ nu tso amesiwo ƒomevi anye Mawu xɔlɔ̃wo ŋu le. Yehowa xɔlɔ̃wo ɖea nusi Biblia yɔ be ‘gbɔgbɔ ƒe kutsetse’ fiana. Kutsetse siae nye “lɔlɔ̃, dzidzɔ, ŋutifafa, dzigbɔgbɔ blewu, dɔmekɔkɔ, dɔmenyonyo, [xɔse], dɔmefafa, ɖokuidziɖuɖu.”—Galatiatɔwo 5:22, 23.\n21. Nukae akpe ɖe ŋuwò be nɔnɔme siwo dzea Mawu ŋu nasu asiwò?\n21 Biblia xexlẽ kple esɔsrɔ̃ ɣesiaɣi akpe ɖe ŋuwò be nɔnɔme siwo dzea Mawu ŋu nasu asiwò. Eye nusiwo dim Mawu le tso mía si sɔsrɔ̃ akpe ɖe ŋuwò be nàtrɔ wò tamesusu wòasɔ kple alesi Mawu bua nuwoe. (Yesaya 30:20, 21) Zi alesi nèna wò lɔlɔ̃ na Yehowa me le sesẽm ɖe edzii la, zi nenemae didi si le mewò be nànɔ agbe alesi wòadze Mawu ŋu la hã nu asẽ ɖe edzii.\n22. Viɖe kae ado tso eme ne ènɔ agbe alesi wòadze Mawu ŋu?\n22 Ebia agbagbadzedze be nànɔ agbe wòadze Yehowa ŋu. Biblia tsɔ tɔtrɔ wɔwɔ le wò agbenɔnɔ me sɔ kple amenyenye xoxoa ɖeɖe ɖa ahado amenyenye yeyea. (Kolosetɔwo 3:9, 10) Gake hakpala la ŋlɔ tso Yehowa ƒe sededewo ŋu be: “Fetu gã le wo me lelé ɖe asi me.” (Psalmo 19:12) Wò hã àkpɔe be yayra geɖe le eme be nànɔ agbe alesi wòadze Mawu ŋu. Ne èwɔ esia la, àna woakpɔ ŋuɖoɖo na nya si Satana fɔ ɖe te eye àdo dzidzɔ na Yehowa ƒe dzi!\nAmewuwu.—Mose II, 20:13; 21:22, 23.\nAgbegbegblẽnɔnɔ.—Mose III, 20:10, 13, 15, 16; Romatɔwo 1:24, 26, 27, 32; Korintotɔwo I, 6:9, 10.\nGbɔgbɔyɔyɔ.—Mose V, 18:9-13; Korintotɔwo I, 10:21, 22; Galatiatɔwo 5:20, 21.\nTrɔ̃subɔsubɔ.—Korintotɔwo I, 10:14.\nAhamumu.—Korintotɔwo I, 5:11.\nFififi.—Mose III, 5:21, 23; Efesotɔwo 4:28.\nAʋatsokaka.—Lododowo 6:16, 19; Kolosetɔwo 3:9; Nyaɖeɖefia 22:15.\nŊukeklẽ.—Korintotɔwo I, 5:11.\nŊutasẽnuwɔwɔ.—Psalmo 11:5; Lododowo 22:24, 25; Maleaxi 2:16; Galatiatɔwo 5:20, 21.\nYakanyagbɔgblɔ.—Mose III, 19:16; Efesotɔwo 5:4; Kolosetɔwo 3:8.\nƲumatsrimatsri.—Mose I, 9:4; Dɔwɔwɔwo 15:20, 28, 29.\nEɖoɖo koŋ agbe ƒome dzi kpɔkpɔ.—Timoteo I, 5:8.\nGomekpɔkpɔ le aʋawɔwɔ alo dunyahehe me.—Yesaya 2:4; Yohanes 6:15; 17:16.\nAtama alo atike vɔ̃ɖiwo zazã.—Marko 15:23; Korintotɔwo II, 7:1.\n^ mm. 16 Esia mefia be Satanae le amesiwo tsia tre ɖe ŋuwò la zãm tẽ o. Gake Satanae nye xexe sia me mawu, eye xexeme blibo la katã le eƒe ŋusẽ te. (Korintotɔwo II, 4:4; Yohanes I, 5:19) Eyata míate ŋu akpɔ mɔ be menye amesiamee akpɔ ŋudzedze ɖe mawuvɔvɔ̃gbenɔnɔ ŋu o, eye esia awɔe be ame aɖewo atsi tre ɖe ŋuwò.\nÀte ŋu anye Mawu xɔlɔ̃ ne èɖoa toe.—Yakobo 2:23.\nSatana tsɔ nya ɖe amegbetɔwo katã ƒe nuteƒewɔwɔ me léle ɖe asi ŋu.—Hiob 1:8, 10, 11; 2:4; Lododowo 27:11.\nEle be míatsri nuwɔna siwo medzea Mawu ŋu o.—Korintotɔwo I, 6:9, 10.\nMíaƒe nu adze Yehowa ŋu ne míetsri nusiwo wòlé fui eye míelɔ̃ nusiwo wòlɔ̃na.—Romatɔwo 12:9.\nƉoe Ɖe Amewo Ɖoe Ɖe Amewo Agbe Nɔnɔ Alesi Wòadze Mawu Ŋu


Nusita Kristotɔ Vavãwo Mezãa Atitsoga le Tadedeagu me O\nAME miliɔn geɖe bua atitsoga nu vevii eye wodea bubu eŋu. Numekugbalẽ si nye The Encyclopædia Britannica yɔ atitsoga be “Kristotɔwo ƒe subɔsubɔ me dzesidenu vevitɔ.” Ke hã, Kristotɔ vavãwo ya mezãna atitsoga le tadedeagu me o. Nukatae?\nSusu vevi ɖekae nye be menye atitsoga ŋue Yesu Kristo ku ɖo o. Helagbe me nya si gɔme wolɔ̃a ɖeɖe be “atitsoga” lae nye stau·ros′. Nusi wòfia koŋ enye “kpɔtɔti alo ati dzɔdzɔe.” The Companion Bible gblɔ be: “[Stau·ros′] mefia ati eve siwo wotsɔ tso ga wo nɔewo me kpɔ gbeɖe o . . . Naneke mele [Nubabla Yeye me] Helagbea me si ana ame ƒe susu nayi ati eve dzi kura gɔ̃ hã o.”\nBiblia-ŋlɔla geɖe zã nya bubu tsɔ ƒo nu tso nusi ŋuti Yesu ku ɖo ŋu. Eyae nye Helagbe me nya xy′lon. (Dɔwɔwɔwo 5:30; 10:39; 13:29; Galatiatɔwo 3:13; Petro I, 2:24) Nusi nya sia fia koe nye “xɔtuti” alo “ati lɛ aɖe, kpo, alo ati.”\nEsi agbalẽ si nye Das Kreuz und die Kreuzigung (Atitsoga Kple Ame Kaklã ɖe Atitsoga Ŋu), si Hermann Fulda ŋlɔ, nɔ nu me ɖem tso nusitae wolɔ̃a amewo kaklã ɖe ati ɖeka ko ŋu la, egblɔ be: “Atiwo mebɔ ɖe teƒe siwo wotia be woanɔ amewo wum le o. Eyata ati ɖeka koe woɖina ɖe tome. Esia ŋue woblana alo tsɔa gatagbadzɛ klãna sedzimawɔlawo ƒe asi siwo wohe ɖo ɖe dzi, kple zi geɖe woƒe afɔwo hã, ɖo.”\nGake Mawu ƒe Nya la mee míakpɔ nya sia ŋuti kpeɖodzi gãtɔ kekeake le. Apostolo Paulo gblɔ be: “Kristo xe fe ɖe mía ta heɖe mí tso se la ƒe fiƒode la me, esi wòva zu fiƒode le mía ta; elabena woŋlɔ ɖi bena: ‘Woƒo fi de amesiame, si wohe ɖe ati ŋu la.’” (Galatiatɔwo 3:13) Mose V, 21:22, 23 me nyawoe Paulo yɔ le afisia, eye ati ŋue woƒo nu tsoe le afima, menye atitsoga o. Esi wònye ku sia ƒomevi naa amea nyea ‘fiƒodeme’ ta la, masɔ be Kristotɔwo natsɔ Kristo si woklã ɖe ati ŋu la ƒe nɔnɔmetatawo aɖo atsyɔ̃ na woƒe xɔwo me o.\nKpeɖodzi aɖeke meli si fia be amesiwo gblɔ be Kristotɔwoe yewonye la dometɔ aɖe zã atitsoga le tadedeagu me le ƒe 300 siwo kplɔ Kristo ƒe ku ɖo me o. Gake le ƒe alafa enelia me la, Fiagã trɔ̃subɔla Konstantino va wɔ ɖeka kple Kristotɔ xɔsegbelawo, eye wòde dzi ƒo na amewo be woazã atitsoga la abe dzesi ene. Susu ka kee ɖanɔ Konstantino si o, atitsoga la menye Yesu Kristo ƒe ŋutinya ƒe akpa aɖeke o. Le nyateƒe me la, trɔ̃subɔlawo gbɔe atitsoga dzɔ tso. Numekugbalẽ si nye New Catholic Encyclopedia lɔ̃ ɖe edzi be: “Amesiwo nɔ anyi do ŋgɔ na Kristotɔwo ƒe ɣeyiɣia kple amesiwo menye Kristotɔwo o ƒe kɔnuwo mee wokpɔ atitsoga zazã le.” Agbalẽnyala geɖe hã ɖee fia be tadedeagu na dzɔdzɔmenuwo kple trɔ̃subɔsubɔ me gbɔdɔdɔnuwɔnawo mee wozã atitsoga le.\nEkema nukatae wova do vivi ɖe trɔ̃subɔlawo ƒe dzesidenu sia ŋu? Edze ƒã be wowɔe kple susu be ana wòanɔ bɔbɔe na trɔ̃subɔlawo be woava zu “Kristotɔwo.” Ke hã, Biblia tsi tre ɖe ame ɖokui tsɔtsɔ na trɔ̃subɔsubɔ me dzesidenu ɖesiaɖe ŋu vevie. (Korintotɔwo II, 6:14-18) Ŋɔŋlɔawo tsi tre ɖe trɔ̃subɔsubɔ ƒomevi ɖesiaɖe ŋu hã. (Mose II, 20:4, 5; Korintotɔwo I, 10:14) Eyata susu nyuiwo tae Kristotɔ vavãwo mezãna atitsoga le tadedeagu me o. *\n^ mm. 1 Ne èdi numeɖeɖe geɖe wu tso atitsoga ŋu la, kpɔ agbalẽ si nye Reasoning From the Scriptures, axa 89-93 (Comment raisonner à partir des Écritures, axa 77-81) si Yehowa Ðasefowo ta.\nƉoe Ɖe Amewo Ɖoe Ɖe Amewo Nusita Kristotɔ Vavãwo Mezãa Atitsoga le Tadedeagu me O